hotchpotch/miracl-hf-unified huggingface dataset:
ఆకుండి వేంకటశాస్త్రి
ఆకుండి వేంకటశాస్త్రి ప్రముఖ తెలుగు రచయిత. ఆయన 1941లో విజయనగరం మహారాజా సంస్కృత కళాశాల మహోపన్యాసకులుగా పనిచేసారు. ఈయన బొబ్బిలి లో ప్రముఖ విద్వాంసులు ఆకుండి నారాయణశాస్త్రిగారి మేనల్లుడు.
దేవగుప్తాపు భరద్వాజము
దేవగుప్తాపు భరద్వాజము పిఠాపురం సంస్థానంలో రావు వేంకటకుమార మహీపతి సూర్యారావు ఆశ్రయం పొందిన కవులలో ఒకడు. వేంకట రామకృష్ణ కవులు పిఠాపురం రాజాశ్రయం పొందడానికి ఒకవిధంగా ఇతడు కారకుడు.
ఇతడు శ్రీ సూర్యరాయ శతకము మరియు శర్మిష్ఠావిజయము అనే నాటకాన్ని వ్రాశాడు.
23 పేజీలలో 100 పద్యములు కల శ్రీ సూర్యరాయ శతకము 1916లో చెన్నపురి ఆంధ్రపత్రికాలయములో ముద్రింపబడింది. పిఠాపురం మహారాజా రావు వేంకట కుమార మహీపతి సూర్యారావు దాతృత్వాన్ని వర్ణించి, కొన్ని నీతులు బోధింపబడిన ఈ శతకములో ""సూర్యనృపా"" అనే మకుటం కలదు. ఇది కాక కవి "సూర్యరాయ విబుధవిదేయా!" "సూర్యరాయ సజ్జనగేయా!" "సూర్యరూప! చిత్తజరూపా!" అని కూడా సంబోధించాడు. అపాత్రదానము పనికి రాదని, ప్రభువెన్నడు తనకున్నదంతయు వెచ్చింపరాదని, వెనుక ముందు చూచి ఇవ్వవలెనని కవి ఈ శతకము ద్వారా ప్రభువుకు హితబోధ చేశాడు.
ఇతని హితబోధను పాటించకుండుట వల్లనేమో మహారాజా వృద్ధాప్యం శోచనీయంగా మారింది.
నడకుదుటి వీరరాజు
నడకుదుటి వీరరాజు పిఠాపురానికి చెందిన రచయిత, పండితుడు. ఇతనికి ఆచంట సాంఖ్యాయన శర్మ నడిపిన కల్పలత మాసపత్రిక 1903లో నిర్వహించిన పోటీలో మొదటి బహుమతి లభించింది. ఇదే పోటీలో ఓలేటి పార్వతీశం కు రెండవ పారితోషికము, బాలాంత్రపు వేంకటరావుకు నాలుగవ పారితోషికము లభించింది. నడకుదుటి వీరరాజు ఈ ఇద్దరినీ ఒకదగ్గర కలిపాడు. ఆనాటి నుండి వారిద్దరూ వేంకట పార్వతీశ కవులుగా జంట కవిత్వం చెప్పసాగారు. ఆ విధంగా వారిద్దరూ జంటకవులుగా మారడానికి నడకుదుటి వీరరాజే కారణం. ఇతడికి విమర్శకాదర్శక అనే బిరుదు కలదు.
కొండా మురళి
అతను ఆర్ట్స్ లో పట్టభద్రుడయ్యాడు. మురళి, సురేఖ, వారికి ఒక కుమార్తె శ్రీమతి సుస్మిత పటేల్.
కొండా మురళి 1963 అక్టోబరు 23 లో కొండా చెన్నమ్మ & కొమురయ్య పటేల్ కు పుట్టిన ప్రముఖ కాంగ్రెస్ నాయకురాలు మరియు మాజీ మంత్రి కొండా సురేఖతో వివాహం జరిగింది. వరంగల్ జిల్లా యొక్క గీసుగొండ మండలంలోని వంచనగిరి. మురళీధర రావు ప్రజాదరణ పొందిన. వారు తన విధేయత, నిబద్ధత మరియు విలువలు అంటారు వ్యక్తిగత లాభాలు చూడటం లేకుండా తన రాజకీయ కెరీర్ మొత్తం, కొండా మురళి ఎల్లప్పుడూ ప్రజలు నిబద్ధత నిలిచిఉంది, పార్టీ మరియు నాయకులు గ్రహించడంతో అతను అనుసరించిన మరియు గౌరవం మరియు మర్యాదతో అతను రాజకీయాలు నడుస్తుంటే లాయల్టీ.
బాల్యం నుండి కొండా మురళి సామాజిక ఆర్థిక అంశాలపై మరింత దృష్టి మరియు ఆసక్తి మరియు అంతరానికి వ్యతిరేకంగా ప్రజలు కోసం ఒక అన్యాయాలను పోరు. అతను దళిత మరియు పేద డౌన్ సహాయపడే ఒక భావజాలంతో కలిసి కారణంగా నాయకత్వ నైపుణ్యాలను పుట్టుకతో వచ్చిన ప్రతిభ. 
కొండా మురళి వంచనగిరి విలేజ్ సర్పంచ్ గా 1987 లో తన రాజకీయ జీవితాన్ని ప్రారంభించారు. మరియు 1987 నుండి 1992 వరకు అతను వైస్ ప్రెసిడెంట్ మండల పరిషత్, గీసుగొండ కూడా మున్నూరు కాపు యూత్ కోసం వరంగల్ జిల్లా అధ్యక్షుడిగా పనిచేశారు. తెలుగుదేశం పాలన సమయంలో అతను ఉంచడానికి చాలా హార్డ్ పోరాడారు.
2015 డిసెంబరు 11 వరంగల్ MLC గా ఏకగ్రవంగా ఎన్నికైన కొండ మురళి MLC గా 2 వ సారి ఎన్నికైనారు.
వై.యస్.రాజశేఖరరెడ్డి వై.ఎస్. జగన్మోహన్ రెడ్డితో కలిసి తన రాజకీయ కెరీర్ మొత్తం ప్రజాదరణ పొందిన నాయకులు.
ధర్మవరం జంక్షన్ రైల్వే స్టేషను
ధర్మవరం జంక్షన్ రైల్వే స్టేషన్ ప్రాథమికంగా అనంతపురం జిల్లా లోని ధర్మవరం పట్టణానికి సేవలు అందిస్తున్నది. ఆంధ్ర ప్రదేశ్ నందలి ప్రధాన రైలు జంక్షన్‌లలో ఇది ఒకటి. దక్షిణ మధ్య రైల్వే నందలి గుంతకల్ రైల్వే డివిజన్ పరిధిలోకి ఈ స్టేషన్ వస్తుంది. ఈ స్టేషన్‌కు ఐదు ప్లాట్‌ఫారంలు ఉన్నాయి. ఈ స్టేషన్ నుండి నాలుగు మార్గములు అయిన గుత్తి, సత్య సాయి ప్రశాంతి నిలయం , పెనుకొండ మరియు పాకాల వైపు శాఖా మార్గములుతో ఒక జంక్షన్ రైల్వే స్టేషన్‌గా ఉంది.
ప్రస్తుతం ఈ స్టేషను నుండి విజయవాడ - ధర్మవరం ఎక్స్‌ప్రెస్ మరియు ధర్మవరం-మచిలీపట్నం ఎక్స్‌ప్రెస్ (వయా తిరుపతి) ఇక్కడ మూలస్థానంగా నడుస్తున్నాయి.
నాన్నకు ప్రేమతో
నాన్నకు ప్రేమతో 2016 జనవరి 13న విడుదలైన తెలుగు సినిమా. నాన్నకు ప్రేమతో సంక్రాంతికి ప్రేమతో ట్రైలర్
అభిరామ్ (ఎన్టీఆర్) లండన్లో ఓ కంపెనీలో ఉద్యోగం కోల్పోయిన వ్యక్తిగా పరిచయం అవుతాడు. తొలి సన్నివేశం లోనే తన భావోద్వేగాలనును దాచుకోకుండా బయటపెట్టేసే వ్యక్తిగా కనిపిస్తాడు అభిరామ్. ఉద్యోగం పోవటంతో తన లాంటి ఎంతోమంది నిరుద్యోగులతో కలిసి కెయంసీ పేరుతో ఓ కొత్త సంస్థ ప్రారంభిస్తాడు. అదే సమయంలో తన తండ్రి సుబ్రమణ్యం (గద్దె రాజేంద్ర ప్రసాద్ )కు సీరియస్ గా ఉందని తెలియటంతో ఇంటికి వస్తాడు. తన అన్నదమ్ముల (రాజీవ్ కనకాల, అవసరాల శ్రీనివాస్) ఇంట్లో తండ్రిని కలుసుకున్న అభిరామ్, ఆఖరి క్షణాల్లో ఆయన్ని ఆనందంగా ఉంచాలనుకుంటాడు. కోటీశ్వరుడైన రమేష్ చంద్ర ప్రసాద్, సుబ్రమణ్యంగా పేరు మార్చుకోవడానికి కారణమైన కృష్ణమూర్తి కౌటిల్య (జగపతిబాబు) పతనమే తన తండ్రికి ఆనందాన్ని ఇస్తుందని తెలుసుకొని కృష్ణమూర్తి పని పట్టడానికి బయలుదేరుతాడు.
ఈ క్రమంలో లో తనకు సాయం చేయటం కోసం కృష్ణమూర్తి వల్లే నష్టపోయిన మరో ముగ్గురిని ఎంపిక చేసుకుంటాడు. కృష్ణమూర్తిని దెబ్బకొట్టాడానికి అన్నింటికన్నా సులభమైన మార్గం అతని కూతురిని ప్రేమించటమే అని దివ్యాంక (రకుల్ ప్రీత్ సింగ్)ను ప్రేమలోకి దించుతాడు. ఆ తరువాత కృష్ణమూర్తిని ఓడించడానికి అభిరామ్ ఎత్తులు, అభిరాంను ఎదుర్కొనటానికి కృష్ణమూర్తి పై ఎత్తులు, చివరకు కృష్ణమూర్తి పై అభిరామ్ ఎలా పై చేయి సాధించాడు అన్నదే మిగతా కథ.
సర్దార్ గబ్బర్ సింగ్
సర్దార్ గబ్బర్ సింగ్ 2016లో విడుదలైన తెలుగు చిత్రం. 2012లో విడుదలైన గబ్బర్ సింగ్ చిత్రానికి ఇది కొనసాగింపు చిత్రం. నటుడు పవన్ కళ్యాణ్ ఇందులో ప్రధాన పాత్ర పోషిస్తూ కథను అందించడమే కాక ఈచిత్రానికి సహ నిర్మాతగా కూడా వ్యవహరించాడు.
తల్లిదండ్రులు లేని అనాథ కావటం వలన తన పేరును తానే గబ్బర్ సింగ్ అని పెట్టుకొన్న ఒక కుర్రాడు, అతని లాంటి ఇంకో అనాథ బాలుడికి సాంబ అనే పేరు పెడతాడు. దొంగను పట్టించటంతో ప్రాణాలకి తెగించి పోలీసు ఆఫీసర్ (తనికెళ్ళ భరణి)కి గబ్బర్ సింగ్ సహాయపడటంతో అతను వారిద్దరినీ చేరదీసి పోలీసులను చేస్తాడు.
తెలంగాణ, ఆంధ్ర ప్రదేశ్ మరియు ఛత్తీస్‌గఢ్ రాష్ట్రాల సరిహద్దు అయిన రత్తన్ పూర్ రాజ్యానికి రాకుమారి అర్షి. చిన్న నాటనే తల్లిదండ్రులను పోగొట్టుకొన్న అర్షి, మధుమతి పెంపకంలో పెరిగి యువరాణి అవుతుంది. దళపతి అయిన హరినారాయణ (ముఖేష్ రిషి) రాజ ప్రాసాదాన్ని, రాచరికపు వ్యవహారాలని, రాకుమారి బాగోగులను చూసుకొంటుంటాడు. ఇదే రత్తన్ పూర్ లో జమీందారీ వంశానికి చెందిన భైరోన్ సింఘ్ (శరత్ కేల్కర్) ఊళ్ళకు ఊళ్ళను కబ్జా చేసుకొని అక్కడ మైనింగ్ పరిశ్రమలు నెలకొల్పుతుంటాడు. ఎదురు తిరిగిన గ్రామస్తులను అడ్డు తొలగించుకోవటానికి వారి ప్రాణాలను సైతం లెక్క చేయడు.
భైరోన్, అతని అనుచర గణాల మితిమీరిన ఆగడాలను అరికట్టటానికి హరినారాయణ ఒక పోలీసు అధికారిని పంపమని కోరటంతో, తనికెళ్ళ భరణి గబ్బర్ సింగ్ (పవన్ కళ్యాణ్), సాంబ (ఆలీ లను అక్కడికి పంపుతాడు. అయితే అక్కడి పోలీసు కార్యాలయం శిథిలావస్థలో ఉండటం తొలిరోజునే గమనించిన గబ్బర్, దానికి ఎదురుగా ఉన్న ఒక క్షురకుని వద్ద నుండి ఒక కుర్చీ తీసుకొని, నడిరోడ్డునే పోలీసు కార్యాలయంగా మలచుకొంటాడు. భైరోన్ పేరు చెప్పుకు తిరిగే ఒక ఆకు రౌడీకి భయపడినట్లు నటించిన గబ్బర్ ను చూచి హరినారాయణ నిరుత్సాహపడతాడు. ఒక స్కూలును బారుగా మలచి, అక్కడి విద్యార్థులకు విద్య అందకుండా అడ్డుకొంటున్న ఆ ఆకురౌడీ, అతని అనుచరులకు గబ్బర్ దేహశుద్ధి చేసి, వారిని అక్కడి నుండి వెళ్ళగొట్టి, తిరిగి ఆ పాఠశాలను విద్యార్థులకు అందించటంతో హరినారాయణ గబ్బర్ గురించి అర్థం చేసుకొంటాడు.
మధుమతి రాకుమారి అని, అర్షి రాకుమారి చెలికత్తె అని పొరబడిన గబ్బర్, అర్షిని ప్రేమిస్తాడు. నిజం తెలిసిన తర్వాత అర్షికి దూరమవ్వాలని ప్రయత్నించిన గబ్బర్ ను అర్షి తనపైన పెంచుకొన్న ప్రేమ ముగ్ధుణ్ని చేస్తుంది. పన్నెండేళ్ళకు ఒకసారి జరిగే ఉత్సవాలలో భైరోన్ అర్షిని చూసి, ముచ్చట పడతాడు. అప్పటికే తనకి గాయత్రి (సంజన)తో వివాహం అయి ఉన్ననూ, రెండవ వివాహం చేసుకోవాలని నిర్ణయించుకొంటాడు.
భైరోన్ అనుచర గణం చేసిన ఒక రోడ్డు ప్రమాదంలో పసిపిల్లలు గాయపడతారు. విషయం తెలిసిన గబ్బర్ రత్తన్ పూర్ కు నాకా బందీ విధిస్తాడు. భైరోన్ గబ్బర్ పైకి తన మనుషులను పంపుతాడు. అందరినీ మట్టి కరిపిస్తాడు గబ్బర్.
అర్షి/గబ్బర్ ల ప్రేమ వ్యవహారం హరినారాయణకు తెలిసేలా చేస్తాడు భైరోన్. గబ్బర్ ను దూరం చేసి, అర్షిని తాను చేసుకోవాలని అతని పన్నాగం. మొదట హరినారాయణ ఆగ్రహించినా, తర్వాత వారి ప్రేమను అంగీకరిస్తాడు. పోలీసు అధికారిగా ఉంటూనే భైరోన్ అడుగులకు మడుగులోత్తే బ్రహ్మాజీ సహాయంతో గబ్బర్ ఉద్యోగం ఊడేలా చేస్తాడు భైరోన్. తన ఉద్యోగాన్ని తిరిగి సంపాదించుకోవటానికి, అర్షిని పొందటానికి గబ్బర్ ఏం చేశాడు, ఎలా చేశాడన్నదే కథ చివరి ఘట్టం. సర్దార్ గబ్బర్ సింగ్ కాస్తా రాజా సర్దార్ గబ్బర్ సింగ్ అవుతాడు.
తిరువనంతపురం రాజధాని ఎక్స్‌ప్రెస్
తిరువంతపురం రాజధాని (12431/32), భారతదేశంలోని, దేశ రాజధాని న్యూ ఢిల్లీ లోని న్యూ ఢిల్లీ రైల్వే స్టేషను మరియు కేరళ రాష్ట్ర రాజధాని తిరువంతపురం లోని తిరువంతపురం సెంట్రల్ రైల్వే స్టేషను మధ్య నడిచే ప్రయాణీకుల సేవలందించే రైలు.
ఇది తిరువనంతపురం సెంట్రల్ నుండి హజ్రత్ నిజాముద్దీన్‌కు నడుస్తుంది. ఇది అతిదీర్ఘదూరం నడుస్తున్న రాజధాని ఎక్స్‌ప్రెస్ రైలు మరియు దీని ప్రయాణం దూరం దాదాపు 3,149 కిమీ (1,957 మైళ్ళు) విస్తరించి ఉంది.
ఇది రత్నగిరి మరియు సావంత్వాడి రోడ్ మధ్య 104 కి.మీ / గం (65 మై / గం) వేగంతో (225 కిమీ లేదా 140 మైళ్ళు) దూరాన్ని 2 గం. 10 ని.లో చేరినందువలన దీనికి అత్యధిక వేగం విభాగం కోసం ఒక రికార్డు ఉంది. ఇది ఉడిపి మరియు కార్వార్ (267 కి.మీ.) మధ్య కూడా 140 కి.మీ / గం (87 మై / గం) వేగంతో నడుస్తుంది. ఈ రైలు ఢిల్లీ మరియు తిరువంతపురం మధ్య 69.43 కి.మీ / గం (43.14 మై / గం) సరాసరి వేగంతో నడుస్తుంది. దీనికి కాసర్గోడ్ వద్ద ఒక విరామం (హాల్ట్‌) ఇవ్వాలి.
గం. ని.లు
ఎసి మొదటి తరగతి, సెకండ్ ఎసి మరియు థర్డ్ ఎసి. 
 కి.మీ.
 కి.మీ./గం.
రైలు నంబరు : 
12431 రాజధాని ఎక్స్‌ప్రెస్ 19:15 గం.లకు సాయంత్రం తిరువంతపురం సెంట్రల్ వద్ద బయలుదేరి మరియు మూడవ రోజు సాయంత్రం 17:20 గం.లకు వద్ద హజ్రత్ నిజాముద్దీన్ చేరుకుంటుంది. తిరుగు ప్రయాణంలో ఉండగా, 12432 రాజధాని ఎక్స్‌ప్రెస్ ఉదయం 10:55 ఎక్స్‌ప్రెస్ హజ్రత్ నిజాముద్దీన్ వద్ద బయలుదేరి మరియు దాని ప్రయాణం మూడో రోజు ఉదయం 05:05 గం.లకు తిరువంతపురం సెంట్రల్ వద్దకు చేరుకుంటుంది.
దీనిని ఘజియాబాద్ షెడ్ యొక్క ఒక డబ్ల్యుఎపి7 లేదా వడోదర షెడ్ యొక్క ఒక డబ్ల్యుఎపి5/డబ్ల్యుఎపి4 ఇంజను ద్వారా హజ్రత్ నిజాముద్దీన్ నుండి వడోదర జంక్షన్ వరకు గల మధ్య వరకు నెట్టబడుతుంది. ఇది తరువాత ఒక గోల్డెన్ రాక్ అనే డబ్ల్యుడిపి3ఎ ఇంజను వడోదర జంక్షన్ నుండి తిరువంతపురం రైల్వే స్టేషను వరకు రైలును పట్టి తీసుకువెళ్ళుతుంది.
తిరువంతపురం రాజధాని ఎక్స్‌ప్రెస్ సాధారణంగా 1 ఎసి 1 వ తరగతి, 5 ఎసి 2 టైర్, 1 పాంట్రీ కారు, 2 లగేజీ కం జెనరేటర్ కోచ్‌లు & 9 ఎసి 3 టైర్ కోచ్‌లు మొత్తం 18 ఎల్‌హెచ్‌బి కోచ్‌లు తీసుకొని వెళ్ళుతుంది.
ఇది చెన్నై రాజధాని ఎక్స్‌ప్రెస్ దాని రేక్ పంచుకుంటుంది.
తిరువంతపురం → కొల్లాం → అల్లెప్పీ → ఎర్నాకులం → త్రిస్సూర్ → షోరనూర్→ కాలికట్ → కన్నూర్ → మంగళూరు → ఉడిపి → కార్వార్ → మడ్గావన్ → పన్వేల్ → వడోదర → కోటా → న్యూఢిల్లీ →
తిరువనంతపురం సెంట్రల్‌లో బయలుదేఱి వివిధ ప్రాంతములకు పోవు ఎక్స్ ప్రెస్ రైళ్ళ పట్టిక
తిరువనంతపురం సెంట్రల్ నుండి బయలుదేఱు ప్యాసింజర్ రైళ్ళ పట్టిక
తిరువనంతపురం సెంట్రల్ మీదుగా పోవు ఎక్స్ ప్రెస్ రైళ్ళ పట్టిక
తాండ్ర సుబ్రహ్మణ్యం
తాండ్ర సుబ్రహ్మణ్యం నాటక రచయిత మరియు సినిమా రచయిత.
భారతీయ రైల్వే స్టేషన్ల జాబితా
ఈ వ్యాసం భారతదేశంలో రైల్వే స్టేషన్ల జాబితా కలిగి ఉన్నది. భారతదేశంలో రైల్వే స్టేషన్లు మొత్తం సంఖ్య 8,000 - 8500 మధ్య ఉంటాయని అంచనా. భారతీయ రైల్వేలు ఒక మిలియన్ మంది ఉద్యోగులను, ప్రపంచంలో నాలుగో అతిపెద్ద కంపెనీగా ఉంది.. జాబితా చిత్రాన్ని గ్యాలరీ అనుసరిస్తుంది.
భారతీయ రైల్వే స్టేషన్లు పేర్లు వాడుకలో ప్రజల కోరిక మేరకు మార్చబడ్డాయి. అనేక పట్టణాలు సంవత్సరాలుగా పేర్లు మార్చబడ్డాయి. అనేక సందర్భాల్లో స్థలం యొక్క స్పెల్లింగ్‌లో మార్పు వస్తుంది.
(1).రాజమండ్రి ని 
(రాజమహేంద్రవరం) అని మార్చారు
భారతీయ రైల్వే స్టేషన్ల జాబితా 'అ' అక్షరంతో ప్రారంభమవుతుంది, 'హా అక్షరంతో ముగుస్తుంది.
! స్టేషను పేరు|| స్టేషను కోడు|| రాష్ట్రము|| రైల్వే జోను || డివిజను||ఎలివేషను|| మూలాలు
త్రిపుర (సినిమా)
త్రిపుర రాజకిరణ్ దర్శకత్వంలో నాని, కలర్స్ స్వాతి, నవీన్ చంద్ర ప్రధాన తారాగణంగా ఎ.చినబాబు, ఎం.రాజశేఖర్ నిర్మించిన 2015 నాటి తెలుగు చలన చిత్రం.
వరహాపట్నం అనే గ్రామం. అందులో శివన్నారాయణ దంపతుల (శివన్నారాయణ, రజిత) పెద్దమ్మాయి త్రిపుర అలియాస్ చిట్టి (స్వాతి). మరదలు త్రిపురకూ, ఇంట్లోవాళ్ళకీ ఇష్టం లేకపోయినా ఆమెనే పెళ్ళాడాలని తిరిగే మేనమామ సన్న్యాసిరాజు (సప్తగిరి). పెళ్ళీడుకొచ్చినా వచ్చిన సంబంధాలన్నీ తప్పిపోతున్న త్రిపురకు ఒక చిత్రమైన లక్షణం. ఆ అమ్మాయికి ఎవరి గురించైనా, ఏదైనా కలలో వస్తే - అది నిజమవుతుంటుంది. ఊరు ఊరంతా ఆ అమ్మాయి నిద్ర లేవగానే - ఆమె కలల్లో తమ గురించి, తమ వాళ్ళ గురించి ఏమొచ్చిందో తెలుసుకోవడానికి క్యూలు కడుతుంటారు.
కలలపై ట్రీట్‌మెంట్ కోసం త్రిపురను హైదరాబాద్‌లో ప్రొఫెసర్ రమేశ్ (రావు రమేశ్) దగ్గరకు తీసుకువెళతారు. అక్కడ డాక్టర్ నవీన్ (‘అందాల రాక్షసి’ ఫేమ్ నవీన్ చంద్ర) ఆమెకు ట్రీట్‌మెంట్ చేయడం మొదలుపెడతాడు. అప్పటి దాకా ఎవరిని చూసినా పెళ్ళికి వద్దనే హీరోయిన్ తీరా ఒక్క అనుకోని ముద్దుకే సదరు డాక్టర్‌ను ఇష్టపడుతుంది. ఆ మరునాడే అతని బెకైక్కి ఊరంతా తిరుగుతుంది. అతనూ ఆనందంగా తిప్పుతాడు. పెళ్ళికి ఒప్పుకోని తల్లితండ్రుల్ని వదిలేసి, లేచిపోదామని హీరోయిన్ అంటుంది. చివరకు డాక్టర్‌తో హీరోయిన్ పెళ్ళవుతుంది.
పెళ్ళయి హైదరాబాద్ వచ్చిన హీరోయిన్‌కు రకరకాల అనుభవాలు. ఊరికి దోవ అడిగిన వ్యక్తి మరణిస్తాడు. కలలో వచ్చినట్లే బ్రోకర్ తాతారావుకు యాక్సిడెంట్ అవుతుంది. ఇంతలో తన భర్తను తానే కత్తితో పొడిచినట్లు కల. అక్కడ ఇంటర్వెల్. మరోపక్క డాక్టర్ నవీన్‌తో చాలా సన్నిహితంగా మెలిగిన కొలీగ్ డాక్టర్ ఈషా (పూజా రామచంద్రన్) నెలరోజులుగా కనిపించదు. డాక్టర్ నవీన్‌కు ఫ్రెండ్‌‌స గ్రూప్‌లో ఒకడైన సర్కిల్ ఇన్‌స్పెక్టర్ తిలక్ (కన్నడ నటుడు తిలక్) దర్యాప్తు చేస్తుంటాడు. కనిపించకుండా పోయిన ఆ అమ్మాయిని చంపిందెవరు? హీరో అమ్మేద్దామనుకుంటున్న ఫార్మ్‌హౌస్‌లో ఉన్న దయ్యం కథేమిటి? దయ్యం పగ ఏమిటి? ఇంతకీ హంతకుడెవరన్నది మిగతా ఫిల్మ్.
సికింద్రాబాద్ రాజధాని ఎక్స్‌ప్రెస్
సికింద్రాబాద్ రాజధాని ఎక్స్‌ప్రెస్ భారతీయ రైల్వేల నుండి నడపబడు ఒక సూపర్‌ఫాస్ట్ ఎక్స్‌ప్రెస్ రైలు. ఇది తెలంగాణ రాష్ట్ర రాజధాని హైదరాబాద్ మరియు దేశ రాజధాని ఢిల్లీ నకు అనుసంధానం (కనెక్ట్) చేయబడింది. రైలు సికింద్రాబాద్ రైల్వే స్టేషను నుంచి హజ్రత్ నిజాముద్దీన్ రైల్వే స్టేషను నడుస్తుంది. ఈ రైలు భారతదేశం లోని ప్రతిష్ఠాత్మక రాజధాని ఎక్స్‌ప్రెస్ రైళ్లు వర్గం లోకి చేరుతుంది.
ఇది లాలగూడ నుండి డబ్ల్యుఎపి7 ఇంజను ఆధారంగా నెట్టబడుతుంది. రైలు నంబర్లు 12437/12438 గా ఉన్నాయి.
రైలు సికింద్రాబాద్ నుంచి 12:45 గంటలకు ప్రతి బుధవారం బయలు దేరుతుంది మరియు 10:25 గంటలకు గురువారం హజ్రత్ నిజాముద్దీన్ చేరుకుంటుంది. హజ్రత్ నిజాముద్దీన్ నుండి 15:55 గంటలకు ప్రతి ఆదివారం బయలు దేరుతుంది మరియు 14:00 గంటలకు సోమవారం సికింద్రాబాద్ చేరుకుంటుంది. దీనికి ఒక ఎసి 1 వ తరగతి, 4 ఎసి 2 టైర్, 10 ఎసి 3 టయర్ మరియు 1 పాంట్రీ కారు ఉన్నాయి.
ఈ ప్యాసింజర్ రైలు భారతీయ రైల్వేలు లోని ఉత్తర రైల్వే జోన్ పరిధిలోకి వస్తుంది. రైలు నంబరు: 12437. ఈ రైలు వారానికి ఒక రోజు (బుధవారం) నడుస్తుంది.
ఐదు
కె.ఎస్‌.గోపాలకృష్ణన్‌
కె.ఎస్‌.గోపాలకృష్ణన్‌ ప్రముఖ దర్శకుడు, స్క్రీన్ రైటర్. ఆయన తమిళ,మలయాళ మరియు హిందీ చిత్రాలకు తన సేవలనందిచారు. 
1960ల ప్రారంభంలో ఆయన తన కెరీర్ ను ప్రారంభించి 70 చిత్రాలకు దర్శకత్వం వహించారు. సాంఘీక, ఆధ్యాత్మిక చిత్రాలను తెరకెక్కించడంలో కె.ఎస్. ప్రసిద్ధి. ఎక్కువ సినిమాలు మెలోడ్రామాగా వచ్చాయి. తమిళనాడు ప్రభుత్వం గోపాలకృష్ణన్‌ను కలైమణి అవార్డుతో సత్కరించింది.
శారద, కర్పగం, కునమ వంటి పలు చిత్రాలకు దర్శకత్వం వహించిన ఆయన చెన్నైలోని ఓ ప్రైవేటు వైద్యశాలలో చికిత్సపొందుతూ మృతిచెందారు.
ద్రోణవల్లి అనసూయమ్మ
ద్రోణవల్లి అనసూయమ్మ తొలితరం తెలంగాణ సాయుధ పోరాట నాయకురాలు, స్నేహశీలి, మానవతావాది. 
ఆమె కృష్ణాజిల్లా మోటూరులో 1930 లో జన్మించారు. ఆమె బాబాయి యలమంచిలి వెంకటకృష్ణయ్య ప్రభావంతో జాతీయోద్యమంలో పాల్గొన్నారు. తన గ్రామంలోని గ్రంథాలయంలో రష్యన్‌ సాహిత్యాన్ని చదివి కమ్యూనిస్టు రాజకీయాలవైపు అడుగులు వేశారు. 1946లో కమ్యూనిస్టు పార్టీ సభ్యురాలయ్యారు. కమ్యూనిస్ట్‌ కార్యకర్త సత్యప్రసాద్‌ను ఆదర్శ వివాహం చేసుకున్నారు. 1946 నుంచి భర్తతో కలిసి నాలుగేళ్లపాటు తెలంగాణ రైతాంగ సాయుధ పోరాటంలో పాల్గొన్నారు. 1950లో ఆమె భర్తను పోలీసులు కాల్చి చంపారు. అయినా, కమ్యూనిస్టు ఉద్యమాన్ని అంటిపెట్టుకొన్న అనసూయమ్మ. 1964 చీలికలో సీపీఎం వైపు, 1967 విభజనలో చారు మజుందార్‌, కొండపల్లి సీతారామయ్యల నాయకత్వంలోని నక్సలైట్‌ ఉద్యమం వైపు మొగ్గారు. కృష్ణాజిల్లా ఐలూరు, గురివిందపల్లె, పెదవేగిలలో 1980లో జరిగిన భూపోరాటాలలో చురుగ్గా పాల్గొని.. దళితులకు భూములు దక్కేలా చేశారు.
సుదీర్ఘకాలంగా అనారోగ్యం, వృద్ధాప్య సమస్యలతో బాధపడుతున్న అనసూయమ్మ(85) బ్రెయిన్‌ స్టెమ్‌ స్ర్టోక్‌తో గురువారం నవంబరు 12 2015 న విజయవాడలో మరణించారు.
కమల లక్ష్మణ్
కమల లక్ష్మణ్ ప్రఖ్యాత రచయిత్రి. ఆమె ప్రముఖ కార్టునిస్టు ఆర్.కె.లక్ష్మణ్ యొక్క రెండవ భార్య. ఆర్.కె.లక్ష్మణ్ యొక్క మొదటి భార్య పేరు కూడా "కమల" ఆమె కుమారి కమల గా పిలువబడుతోంది. ఆమె ప్రఖ్యాత నర్తకి. ఆమెతో 1960 లో లక్ష్మణ్ విడాకులు తీసుకున్నారు.
ఆమె చెన్నై లో జన్మించారు. ఆమె సెయింట్స్ థామస్ కాన్వెంట్ లో చదివారు తరువాత ఢిల్లీ ఇంద్రప్రస్థ కళాశాలలొ పట్టభద్రురాలైనారు. ఆమె ఇంటీరియర్ డెకరేషన్ కోర్సును ముంబై నందలి సర్ జె.జె.స్కూల్ ఆఫ్ ఆర్ట్స్ నందు పూర్తిచేసారు. ఆమె ప్రముఖ బాలల పుస్తకాల రచయిత. ఆమెను ప్రఖ్యాత కార్టూనిస్టు ఆర్.కె.లక్ష్మణ్ రెండవ భార్యగా వివాహమాడారు. ఆమె వ్రాసిన తెనాలి రామకృష్ణ పుస్తకం టెలివిజన్ సీరియల్ గా దూరదర్శన్ లో 13 ఎపిసోడ్లుగా ప్రసారమైనది.
ఆమె భర్త ప్రఖ్యాత కార్టూనిస్టు ఆర్.కె.లక్ష్మణ్. ఆమె కుమారుడు శ్రీనివాస లక్ష్మణ్ ప్రముఖ జర్నలిస్టు.
ఆమె నవంబరు 14 2015 న అనారోగ్యంతో తన 89వ యేట పూణె లోని తన నివాస గృహంలో మరణించారు.
కనుపర్తి అబ్బయామాత్యుడు
కనుపర్తి అబ్బయామాత్యుడు 18వ శతాబ్దపు ప్రబంధకవి. ఇతడు గుంటూరు జిల్లా కనుపర్రు గ్రామంలో నివసించాడు. ఆరువేల నియోగి బ్రాహ్మణుడు. కౌండిన్య గోత్రుడు. ఇతని తండ్రి రాయన మంత్రి. తల్లి నరసమాంబ. ఇతని తాత ముత్తాతలు కొండవీటి ప్రభువుల వద్ద మంత్రులుగా పనిచేశారు. కానీ ఇతని కాలం వచ్చేసరికి కొండవీటి సామ్రాజ్యాన్ని తురుష్కులు ఆక్రమించుకున్నారు. ఇతనికి మంగళగిరి నరసింహస్వామి ఇష్టదైవము. ఇతడు రచించిన రెండు ప్రబంధాలను మంగళగిరి నృసింహస్వామికే అంకితమిచ్చాడు. ఈ కవికి సాహిత్యంలోనే కాక సంగీతము, జ్యోతిషము, సాముద్రికము, వైద్యములలో ప్రావీణ్యం వుంది. 
ఇతడు వ్రాసిన రెండు ప్రబంధాలు మాత్రం లభిస్తున్నాయి. మొదటిది అనిరుద్ధ చరిత్రము. దీనిని బాల్యంలో వ్రాశాడు. రెండవ కావ్యము కవిరాజ మనోరంజనము. దీనికే పురూరవశ్చరిత్రము అనే మరొక పేరు ఉంది. మొదటి కావ్యంతో పోల్చితే కవిరాజమనోరంజనము ప్రౌఢంగా, భావగర్భితంగా, అలంకార సహితంగా, ధారాశుద్ధి కలిగి ఉంది. ఇతని రచనలలో వీర, శృంగార రసాలను వర్ణించాడు. ఇతని శైలి మృదుపదగుంఫితమై, మిగుల ధారాళమై అలరారిస్తుంది. ఇతడు తన ప్రబంధాలలో జాతీయాలను విరివిగా వాడాడు. ఇతర ప్రబంధకవుల మాదిరిగనే ఇతడు తన రచనలలో పురము, జలక్రీడ, పుష్పాచయము, వేట, మన్మథవికారములు, శిశిరోపచారములు, ఋతువులు మొదలైన వర్ణనలు చేశాడు.కం. చదువులకు మేర యెయ్యది,
కం. భగవంతుని సద్గుణములు,
మ. హరినామాంకితకావ్య మెట్టిదయిన న్నానందమై సజ్జనా
చ. కృతులు నిజాంకితంబు లొనరించిన నిష్టధనంబులిచ్చి స
(అనిరుద్ధ చరిత్రము కావ్యములో అంకితపద్యాల నుండి)
టెలిపతీ
టెలిపతీ లేదా భావ గ్రాహక ప్రసారణ శక్తి (గ్రీకులో టెలీ అంటే దూరంగా ఉన్న అనీ, పాతోస్ అంటే అనుభూతి లేదా అనుభవం అని అర్థం) అంటే ఎటువంటి జ్ఞానేంద్రియాలను వాడకుండా ఒక వ్యక్తి నుండి మరో వ్యక్తికి సమాచారాన్ని చేరవేయడం. ఈ పదాన్ని మొట్టమొదటి సారిగా ఫ్రెడరిక్ మయ్యర్స్ అనే మానసిక శాస్త్ర  పరిశోధకుడు మరియు పండితుడు మొట్టమొదటిసారిగా 1882 లో ప్రయోగించాడు. అంతకుముందు ఇలాంటి భావనలను పేర్కొనేందుకు థాట్ ట్రాన్స్ ఫర్ అనే పేరు ఉండేది. ఈ పేరు దానికన్నా ప్రాచుర్యం పొందింది.
టెలిపతీ అనేది నిజం అనడానికి శాస్త్రీయమైన ఆధారాలు లేవు. దీన్ని కనుక్కోవడానికి, అర్థం చేసుకోవడానికి, వాడుకోవడానికి ఎన్నో ప్రయోగాలు చేశారు. కానీ వేటిలోనూ సమానమైన ఫలితాలు కనిపించలేదు. దీన్ని కాల్పనిక సాహిత్యంలో కథానాయకులకు, సూపర్ హీరోలకు ఆపాదిస్తూ అనేక రచనలు వచ్చాయి. 
పాశ్చాత్య నాగరికతలో టెలిపతీకి 19వ శతాబ్దపు రెండో అర్ధబాగంలో బీజం పడిందని చెప్పవచ్చు. భౌతిక శాస్త్రంలో శక్తివంతమైన ఆవిష్కరణలు జరగడంతో కొన్ని శాస్త్రీయ విషయాలను మానసిక పరిస్థితులకు (ఉదా. జంతువులలో అయస్కాంత శక్తి) కూడా అన్వయించడం ప్రారంభించారు. దీని ద్వారా విపరీత మానసిక ప్రవర్తనలను అర్థం చేసుకోవచ్చని భావించారు. టెలిపతీ ఒక ఆధునిక భావనగా ఇక్కడే ఆవిష్కృతమైంది.
టెలీపతీ అనేది ఎవరో తమలో ఆలోచనలు ప్రేరేపిస్తున్నారనో, లేదా ఆలోచనలు తీసివేస్తున్నారనే భావన కన్నా కొత్తదేం కాదు. కానీ దీనివల్ల ఒక వ్యక్తి టెలీపతీకి గురవుతున్నారా లేదా అని నిర్ధారించవచ్చు. ఆలోచనలు చొప్పించడం లేదా తీసివేయడం అనేది సైకోసిస్ లేదా ఇంకా కచ్చితంగా చెప్పాలంటే స్కిజోఫ్రీనియా అనే మానసిక వ్యాధికి సూచన. దీని భాదితులు కొన్ని ఆలోచనలు తమవి కావనీ, ఎవరో (ఇతర వ్యక్తులు, గ్రహాంతర వాసులు, దయ్యాలు లేదా దేవతలు, గూఢచారి సంస్థలు) తమలో కొన్ని ఆలోచనల్ని ప్రవేశపెడుతున్నారని భావిస్తుంటారు. మరికొంతమంది తమలో ఆలోచనలు తొలగిస్తున్నారని భావిస్తుంటారు. ఈ లక్షణాలన్నింటినీ యాంటీసైకోటిక్ మందుల ద్వారా తగ్గించుకోవచ్చు. సైకియాట్రిస్టులు, మరియు క్లినికల్ సైకాలజిస్టులు కొన్ని పరిశోధనా ఫలితాల ఆధారంగా స్కైజోటైపీ అనే మానసికవ్యాధి ఉన్నవారు టెలీపతీని నమ్ముతారని విశ్వసిస్తున్నారు.
19 వ శతాబ్దపు చివరి భాగంలో వాషింగ్టన్ ఇర్వింగ్ బిషప్ అనే ఇంద్రజాలికుడు ఇతరుల మనసులోని ఆలోచనలు చదవడం లేదా గ్రహించడం అనే భావనమీద ప్రదర్శనలు ఇచ్చేవాడు. కానీ బిషప్ మాత్రం తనకు ఏ విధమైన మానవాతీత శక్తులు లేవని తాను కేవలం కండరాలు కదలిక (అసంకల్పితంగా శరీరంలో కనిపించే కదలికలు) ద్వారా ఆలోచనలు గ్రహిస్తున్నానని తెలియ జేశాడు. బిషప్ ను బ్రిటిష్ మెడికల్ జర్నల్ సంపాదకుడితో కూడిన కొంతమంది వైద్యుల బృందం మరియు ఫ్రాన్సిస్ గాల్టన్ అనే మానసిక వైద్యుడు పరీక్షించారు. బిషప్ ఒక టేబుల్ పై అవతలి వ్యక్తి మనసులో తలుచుకున్న ప్రదేశాన్ని కనిపెట్టడం, దాచిన వస్తువును కనుగొనడం లాంటి కొన్ని విజయవంతమైన ప్రదర్శనలు ఇచ్చాడు. కానీ ప్రయోగం జరిగేటప్పడు బిషప్ అవతలి వ్యక్తి శరీరాన్ని తాకేవాడు. వారి చేతిని, మణికట్టును పరీక్షించేవాడు. కానీ శాస్త్రజ్ఞులు మాత్రం బిషప్ నిజమైన టెలిపాత్ కాదనీ, అతను కేవలం శరీర కదలికలను పరీక్షించే నైపుణ్యంతో ఆ విధంగా కనుగొన గలుగుతున్నాడని తేల్చారు.
గుంతకల్లు రైల్వే డివిజను
గుంతకల్లు రైల్వే డివిజను భారతీయ రైల్వేలు లోని దక్షిణ మధ్య రైల్వే జోన్ (SCR) లోని ఆరు (డివిజన్లలో) విభాగాలలో ఒకటి. ఈ డివిజను యొక్క ప్రధాన కేంద్రం గుంతకల్లు వద్ద ఉంది మరియు దీని జోనల్ ప్రధాన కార్యాలయం సికింద్రాబాద్లో ఉంది. గుంతకల్లు డివిజను యూని గేజ్‌గా ఉంది. అనగా మొత్తం డివిజను బ్రాడ్ గేజ్ రైలు మార్గముగా ఉంది. 2014-15 సం.లో గుంతకల్లు రైల్వే డివిజను ఆదాయం దాదాపు రూ. 1460 కోట్లుగా ఉంది.
గుంతకల్లు రైల్వే డివిజను దక్షిణ రైల్వే జోన్ భాగంగా 1956 సం.లో రూపొందించారు. ఇది 2 అక్టోబరు 1977 సం.న దక్షిణ మధ్య రైల్వే జోన్ నకు బదిలీ చేశారు. ఇది ఆంధ్ర ప్రదేశ్, కర్నాటక, తమిళనాడు రాష్ట్రాల్లోని ప్రజలకు తన సేవలు అందిస్తుంది.
గుంతకల్లు రైల్వే డివిజను కింద ఈ క్రింది విభాగాలు ఉన్నాయి.
ఆంధ్ర ప్రదేశ్ సంపర్క్ క్రాంతి ఎక్స్‌ప్రెస్
ఆంధ్ర ప్రదేశ్ సంపర్క్ క్రాంతి ఎక్స్‌ప్రెస్ భారతీయ రైల్వేలు లోని దక్షిణ మధ్య రైల్వే జోన్ లో హజ్రత్ నిజాముద్దీన్ నుండి తిరుపతి వరకు నడుస్తున్న ఒక ఎక్స్‌ప్రెస్ రైలు. ఇది సంపర్క్ క్రాంతి ఎక్స్‌ప్రెస్ రైళ్ల శ్రేణిలో భాగం. ఈ శ్రేణి లోని రైళ్ళు ప్రతి సేవలో కేవలం పరిమిత సంఖ్యలో ఆగుతూ, భారత దేశపు రాజధాని క్రొత ఢిల్లీ మరియు మిగిలిన రాష్ట్ర రాజధానులకు మధ్య అనుసంధానం చేస్తున్నాయి.
సంపర్క్, క్రాంతి పదాలు సంస్కృతం నుండి తీసుకున్నవి. సంపర్క్ (దేవనాగరి: - सम्पर्क) అంటే పరిచయం 
మరియు క్రాంతి అనగా (దేవనాగరి: - क्रान्ति) విప్లవం అని అర్థం.
అధిక వేగ రైలు సేవలను అందించడానికి భారతీయ రైల్వే ద్వారా తీసుకున్న దశలను కలిపి ఈ పేరును సూచిస్తుంది. కేవలం పరిమిత సంఖ్యలో ఆగుతూ, ఎయిర్ కండిషన్డ్ కాని ఎక్స్‌ప్రెస్ రైళ్లు నియామకం మరియు అధిక వేగంతో ఆపరేటింగ్ ద్వారా భారత దేశము రాజధాని క్రొత్తఢిల్లీ మరియు భారతదేశం చుట్టూ ఉండే నగరాలతో ఇవి అనుసంధానం చేస్తున్నాయి. ఇలాంటి సామర్థ్యం గల సూపర్ ఫాస్ట్ ఒక రాజధాని శ్రేణి గతంలో ముందుగానే పరిచయం జరిగింది. కానీ ఈ రైళ్లు పూర్తిగా ఎయిర్ కండిషన్డ్ కలిగి ఉన్నాయి మరియు అందువలన ప్రయాణం చాలా ఖరీదైనది అయ్యింది.
రాజధాని మరియు శతాబ్ది సిరీస్ రైళ్ళ సగటు ప్రయాణ వేగం పరంగా గమనిస్తే భారతదేశంలో వేగంగా ప్రయాణించే రైళ్ల విభాగంగా ఉన్నాయి. సంపర్క్ క్రాంతి రైళ్లు రాజధాని మరియు శతాబ్ది శ్రేణి కంటే నెమ్మదిగా సరాసరి వేగంతో పనిచేస్తాయి. అయిననూ ఇంకా ఇప్పటికీ సాధారణ ధరలు వద్ద కొన్ని చోట్ల మాత్రమే ఆగుతూ అధిక వేగం సౌకర్యాలను అందించుతూ మరియు రాజధాని మరియు కాని శతాబ్ది కాని మొదలైనవి ఇతర ఎక్స్‌ప్రెస్ రైళ్లుతో పోలిస్తే సాపేక్షంగా అధిక వేగంతో నడుస్తూ ఉన్నాయి
ఆంధ్ర ప్రదేశ్ సంపర్క్ క్రాంతి ఎక్స్‌ప్రెస్ సికింద్రాబాద్ (హైదరాబాదు, తెలంగాణ రాష్ట్ర రాజధాని సమీపంలో) మరియు క్రొత్త ఢిల్లీ సమీపంలో హజ్రత్ నిజాముద్దీన్ మధ్య కార్యకలాపాలు ప్రారంభించింది. సికింద్రాబాద్ స్టేషన్ నుండి తిరుపతి వరకు కర్నూలు, మదనపల్లె, కడప ద్వారాసేవలు విస్తరించినప్పుడు, జూలై 2005 6న, శ్రీ అంజన్ కుమార్ యాదవ్, ఎంపి మరియు హైదరాబాదు మేయర్, తీగల కృష్ణ రెడ్డి, రైలుకు జెండా ఊపి ప్రారంభించారు.
ఆంధ్ర ప్రదేశ్ సంపర్క్ క్రాంతి ఎక్స్‌ప్రెస్ రైలు సికింద్రాబాద్, హజ్రత్ నిజాముద్దీన్ మరియు తిరుపతి మధ్య వారానికి మూడు సార్లు సర్వీసులను నిర్వహిస్తుంది.
ఆంధ్ర ప్రదేశ్ సంపర్క్ క్రాంతి ఎక్స్‌ప్రెస్ పరిచయం చేయక ముందు, క్రొత్త ఢిల్లీ, త్రివేండ్రం మధ్య రోజువారీ నడిచే (2625/2626) కేరళ ఎక్స్‌ప్రెస్ రైలు మాత్రమే తిరుపతి, క్రొత్తఢిల్లీ లకు అందుబాటులో ఉండేది.
ప్రస్తుత కోచ్ కూర్పు 2-ఎస్ఎల్ఆర్ కోచ్‌లు, 2-II / జనరల్ కోచ్‌లు, 4- ఎసి 3 టైర్ కోచ్‌లు, 1-ఎసి 2 టైర్ కోచ్, 1-పాంట్రీ కార్ మరియు 8 స్లీపర్ కోచ్‌లు కలిగి ఉంది. వేసవిలో అవసరం ఆధారంగా అదనపు కోచ్‌లు ఏర్పాటు చేయడం జరుగుతుంది. ఒక అదనపు 3 టైర్ ఎసి కోచ్ సెప్టెంబరు 2012 నాడు జతచేసారు.
మధ్య ప్రదేశ్ సంపర్క్ క్రాంతి ఎక్స్‌ప్రెస్
మధ్య ప్రదేశ్ సంపర్క్ క్రాంతి ఎక్స్‌ప్రెస్, 2005 సం.లో భారతీయ రైల్వే బడ్జెట్లో ప్రవేశ పెట్టబడిన సంపర్క్ క్రాంతి ఎక్స్‌ప్రెస్ రైళ్లు శ్రేణి రైళ్లు వాటిలో ఇది ఒకటి. ఈ రైలు మధ్య ప్రదేశ్ లోని, జబల్పూర్ మరియు న్యూఢిల్లీ మధ్య ప్రకటించారు. ఈ రైలు ప్రస్తుతం ఢిల్లీలోని హజ్రత్ నిజాముద్దీన్ రైల్వే స్టేషను వద్ద ఆగిపోతుంది. ఈ స్టేషను న్యూ ఢిల్లీ రైల్వే స్టేషను దక్షిణం నుండి 8 కి.మీ. దూరంలో ఉంది.
మధ్యప్రదేశ్ సంపర్క్ క్రాంతి ఎక్స్‌ప్రెస్, భారతీయ రైల్వేలు (भारतीय रेल) యొక్క ఒక భాగమైన పశ్చిమ మధ్య రైల్వే జోన్ (पश्चिम मध्य रेल) (IR కోడ్: - प.म.रे / WCR) మరియు జబల్పూర్ రైల్వే డివిజను ఆధీనంలో ఉంది.
సంపర్క్, క్రాంతి పదాలు సంస్కృతం నుండి తీసుకున్నవి. సంపర్క్ (దేవనాగరి: - सम्पर्क) అంటే పరిచయం 
మరియు క్రాంతి అనగా (దేవనాగరి: - क्रान्ति) విప్లవం అని అర్థం.
అధిక వేగం రైలు కనెక్షన్లు అందించడానికి భారతీయ రైల్వే ద్వారా తీసుకున్న దశలను కలిపి ఈ పేరును సూచిస్తుంది. కేవలం పరిమిత సంఖ్యలో ఆగుతూ, ఎయిర్ కండిషన్డ్ కాని ఎక్స్‌ప్రెస్ రైళ్లు నియామకం మరియు అధిక వేగంతో ఆపరేటింగ్ ద్వారా భారత దేశము రాజధాని న్యూఢిల్లీ మరియు భారతదేశం చుట్టూ ఉండే నగరాలతో ఇవి అనుసంధానం చేస్తున్నాయి. ఇలాంటి సామర్థ్యం గల సూపర్ ఫాస్ట్ ఒక రాజధాని సిరీస్ గతంలో ముందుగానే పరిచయం జరిగింది. కానీ ఈ రైళ్లు పూర్తిగా ఎయిర్ కండిషన్డ్ కలిగి ఉన్నాయి మరియు అందువలన ప్రయాణం చాలా ఖరీదైనది అయ్యింది.
రాజధాని మరియు శతాబ్ది సిరీస్ రైళ్ళ సగటు ప్రయాణ వేగం పరంగా గమనిస్తే భారతదేశంలో వేగంగా ప్రయాణించే రైళ్ల విభాగంగా ఉన్నాయి. సంపర్క్ క్రాంతి రైళ్లు రాజధాని మరియు శతాబ్ది సిరీస్ కంటే నెమ్మదిగా సరాసరి వేగంతో పనిచేస్తాయి. అయిననూ ఇంకా ఇప్పటికీ సాధారణ ధరలు వద్ద కొన్ని చోట్ల మాత్రమే ఆగుతూ అధిక వేగం సౌకర్యాలను అందించుతూ మరియు రాజధాని మరియు కాని శతాబ్ది కాని మొదలైనవి ఇతర ఎక్స్‌ప్రెస్ రైళ్లుతో పోలిస్తే సాపేక్షంగా అధిక వేగంతో నడుస్తూ ఉన్నాయి
రైలు దాని ప్రయాణంలో డీజిల్ మరియు ఎలక్ట్రికల్ లోకోమోటివ్స్ రెండింటినీ ఉపయోగిస్తుంది.రైలు మొత్తం 24 కోచ్‌లు కలిగి ఉంటుంది:
ఈ రైలు 65 కి.మీ./గం. సగటున వేగంతో నడుస్తుంది
బోడేపూడి వెంకటేశ్వరరావు
బోడేపూడి వెంకటేశ్వరరావు (1922 - 1997 ఆగష్టు 5) కమ్యునిష్టు నాయకుడు, మధిర నియోజకవర్గ శాసన సభ సభ్యుడు. ప్రజా ఉద్యమాలకు అంకితమై నమ్మిన కమ్యూనిస్టు ఉద్యమంలో చివరి దాక పనిచేసిన ధన్యజీవి.
ఈయన సుబ్బమ్మ, సీతయ్య దంపతులకు ఖమ్మం జిల్లా మధిర తాలుక లోని తొండల గోపవరంలో 1922 లో జన్మించారు.
చిన్నతనం లోనే తండ్రి చనిపోవడంతో 1931 లో వైరా మండలం గండగలపాడు ఉన్న తన మేనమామ జంగా చిన్న నాగయ్య వద్ద పాలేరుగా చేరారు. పనిచేస్తునే పెద్దబాలశిక్ష చదివి ప్రయివేట్‌ ఉపాధ్యాయునిగా వాసిరెడ్డి వీరభద్ర రావు (సహకార సంఘంలో రాష్ట్రస్థాయి అధికారి), జంగా చంద్రశేఖర రావు (యస్‌.పి), వాసిరెడ్డి మల్లిఖార్జున రావు (ఉపాధ్యాయ రంగం), సంక్రాంతి మధుసుధన రావు (సి.పి.యం. సినియర్‌ నాయకులు), వాసిరెడ్డి విద్యాసాగర రావు, పూర్ణకంటి దేవయ్య, కిన్నెర రాఘువులు వంటి తదితరులకు చదువు చెప్పారు.
20 సంవత్సరాల వయస్సులో గండగలపాడు గ్రామానికి చెందిన ధనమ్మతో వివాహమైంది. వీరికి ఐదుగురు సంతనం.
నిజాం నిరంకుశ పాలనకు వ్యతిరేకంగా సాగిన సాయుధ రైతాంగ పోరాటంలో పాల్గొని అనేక సార్లు జైలుకు వెళ్లారు. ఆ పోరాటంలో కొరియర్‌గా పనిచేసి రాత్రికి రాత్రి పార్టీ పత్రికను కొత్తగూడెం లోని సాయుధ దళ నాయకత్వనికి అందజేసే వారు. అంతేకాకుండా అనాటి వైరా ప్రాంతంలో ఉన్న ఖాజా రాధాకృష్ణమూర్తి, తన బావమరుదులైన దేవబత్తిని సీతయ్య, దేవబత్తిని సర్సయ్య, గుజ్జా బసవయ్య, పింగిళి ముత్తయ్యలను దళసభ్యులుగా, అయినాల వెంకయ్య, పి. ఏసోబు లను అనేక మంది యువకులను కొరియర్‌గా తయారుచేశారు.
దివిసీమ ఉప్పెన, అనంతపురం రైతు ఆత్మహత్యలు, పాలమూరు వలసలు, విశాఖ కార్మిక సమస్యలు వంటి కూలీ, కార్మిక, భూ పోరాటాలు జరిగిన చోట ప్రజలకు అండగా ఉన్నాడు.
సి.పి.యం. పార్టీలో ఏ బాధ్యత అప్పగిస్తే దానిని సక్రమంగా నిర్వర్తిస్తూ గ్రామ స్థాయి నుంచి రాష్ట్ర్ట స్థాయి దాకా అంచలంచెలుగా ఎదిగారు. పార్టీలో నిర్మాణ సమస్యలు వచ్చినప్పుడు పార్టీ నుండి నక్సలైట్‌ ఉద్యమం మరియు రజబ్‌ ఆలీ ముఠా పార్టీ నుండి విడిపోయినప్పుడు పార్టీ విచ్ఛిన్నం కాకుండా కాపాడాడు.
మధిర నియోజకవర్గానికి మూడు సార్లు పోటీ చేసి ఓటమి చెందారు. ఆ తరువాత వరసగా 1983-93 వరకు విజయం సాధించారు. సి.పి.యం. శాసన సభ పక్షనేతగా పనిచేశారు.
పేద కుటుంబంలో పుట్టి పాలేరుగా జీవితం ప్రారంభించి...పెద్ద బాలశిక్ష చదివి రాత్రి పాఠశాలలు నడిపి.. నిషేధాలు, నిర్బందాలు ఎదుర్కొంటున్న కమ్యూనిస్టు ఉద్యమంలో నిర్భయంగా పనిచేసి.. ప్రజా ఉద్యమాలకు అంకితమై తాను నమ్మిన కమ్యూనిస్టు ఉద్యమంలో కడదాక పనిచేసిన బోడేపూడి వెంకటేశ్వరరావు 1997 ఆగష్టు 5 న మరణించాడు.
చదువులో ముందుండి చదువుకోడానికి స్తోమతలేని పేద మధ్యతరగతి విద్యార్థులకు ఉపయోగకంరగా ప్రజా నాయకుడు బోడేపూడి పేరుమీద ఏర్పాటుచేయబడిందే ఈ బోడేపూడి విజ్ఞానకేంద్రం. బోడేపూడి దీనిని జూన్ 27, 2007లో 55 మంది విద్యార్థులతో ప్రారంభించారు. ఆరోజు నుండి ఎంతోమంది విద్యార్థులు ఇందులో విద్యను అభ్యసించారు. 10 మంది విశ్రాంత ఉపాధ్యాయులు ఈ కేంద్రాన్ని పర్యవేక్షిస్తున్నారు.
దీనిలో గ్రంథాలయం కూడా ఉంది. అందులో 25వేలకు పైగా పుస్తకాలు ఉన్నాయి. పేద విద్యార్థులకు ఉచిత వైద్యంకోసం ప్రేమ్‌ చంద్‌ ప్రజా వైద్యశాల కూడా నడుపబడుతుంది. ప్రతి ఆదివారం మీకోసం అనే కార్యక్రమం ద్వారా అనేక విజ్ఞాన, వినోద కార్యక్రమాలు నిర్వహిస్తున్నారు. విద్యార్థుల అభిరుచికి తగ్గట్టుగా శాస్త్రీయ, జానపద తదితర విభాగాల్లో శిక్షణ ఇవ్వడం జరుగుతుంది. ఈ విజ్ఞాన కేంద్రం ద్వారా శిక్షణ పొందిన విద్యార్థులు రేపటి పౌరులుగా ఎదిగి సమాజంలోని అసమానతలను తొలగించడానికి వారి వంతు కృషి చేయడమే బోడేపూడి విజ్ఞాన కేంద్రం లక్ష్యం.
జన్మభూమి ఎక్స్‌ప్రెస్
జన్మభూమి సూపర్‌ఫాస్ట్ ఎక్స్‌ప్రెస్ (12805/12806) భారతీయ రైల్వేలులో ఇంటర్ సిటీ రైలు సేవలందిస్తూ, సికింద్రాబాద్ నుంచి విశాఖపట్నం వరకు ఈ రైలు ప్రయాణిస్తుంది. ఇది మొదటి జన్మభూమి ఎక్స్‌ప్రెస్ విశాఖపట్నం, విజయవాడ జంక్షన్ మధ్య పరిచయం చేశారు. ఇది తరువాత తెనాలి వరకు పొడిగించబడింది. ఆతరువాత నాగార్జున సూపర్‌ఫాస్ట్ ఎక్స్‌ప్రెస్ (సికింద్రాబాద్ - తెనాలి - సికింద్రాబాద్) రైలు రద్దు చేయబడింది. 
అందువలన విశాఖపట్నం - సికింద్రాబాద్ జన్మభూమి ఎక్స్‌ప్రెస్ (వయా తెనాలి) అని వ్యక్తం చేసారు. ఇది ఆంధ్ర ప్రదేశ్‌లో ప్రయాణిస్తుంది మరియు ఒక ఎక్స్‌ప్రెస్ రైలు సేవలందిస్తుంది. 
రైలు 59 కి.మీ./గం. సగటు వేగంతో ప్రయాణిస్తుంది. హైదరాబాదు నుండి విజయవాడ వరకు ఒక భారతీయ లోకోమోటివ్ డబ్ల్యుడిఎం ఇంజను ఉపయోగిస్తుంది. అయితే ఆ తదుపరి విశాఖపట్నం వరకు అప్పుడు ఒక డబ్ల్యుడిపి4 లేదా ఒక డబ్ల్యుడిఎం3ఎ ఇంజను మార్పుతో ప్రయాణిస్తుంది. ఇది భారతీయ రైల్వేలు వర్గీకరణ జాబితాలో ఒక సూపర్‌ఫాస్ట్ రైలుగా వర్గీకరించబడింది.
జన్మభూమి ఎక్స్‌ప్రెస్ లో 24 కోచ్‌లు ఉన్నాయి. వీటిలో 10 సాధారణం కోచ్‌లు మరియు మిగిలినవి రిజర్వుడు రెండవ తరగతి మరియు 3 ఎసి కుర్చీ కారు ఉన్నాయి.
12805 సంఖ్యతో విశాఖపట్నం నుండి సికింద్రాబాదు పోవు జన్మభూమి ఎక్స్‌ప్రెస్ యొక్క కోచ్‌ల కూర్పు ఈ క్రింది విధంగా ఉంటుంది.
ఈ రైలుకు 24 బోగీలు ఉంటాయి. ఆ కోచ్‌లు కూర్పు వివరాలు: -
విశాఖపట్నం నుండి సికింద్రాబాదు, సికింద్రాబాదు నుండి విశాఖపట్నం నడిచే ఈ రైలులో కోచ్ ల అమరిక ఈ విధంగా ఉంటుంది. డి-.ఎల్.ఆర్ (2), జనరల్ (3), పి.సి (1), రిజర్వేషన్ బోగీలు (18) ఉంటాయి.
ఈ రైలు ఒక రోజు ఇంటర్‌సిటీ ఎక్స్‌ప్రెస్‌గా ఉంది. దీనిలో రిజర్వు చేసే సెకండ్ సీటింగ్ మరియు కుర్చీ కారు ఏకైక సౌకర్యం ఉంది. ఈ రైలు కోసం ఏ పాంట్రీ కారు లేదు. ఈ రైలు నల్గొండ, మిర్యాలగూడ, పిడుగురాళ్ళ, సత్తెనపల్లి, గుంటూరు, తెనాలి, విజయవాడ (అవసరమైతే ఇంజన్లు మారతాయి మరియు అతిపెద్ద విరామం: 15 నిమిషాలు), ఏలూరు, తాడేపల్లిగూడెం, రాజమండ్రి, సామర్లకోట, అన్నవరం, తుని, అనకాపల్లి, దువ్వాడ ద్వారా వెళుతుంది. సికింద్రాబాద్ వద్ద ప్రారంభ సమయం 7.10 గంటలకు బయలుదేరి విశాఖపట్నం రాక 7.40 గంటలకు చేరి
రైలు తెనాలి వద్ద వ్యతిరేక దిశలో వస్తుంది.
జన్మభూమి ఎక్స్‌ప్రెస్ ఒక ప్రముఖ రైలుగా పరిగణించ వచ్చును కానీ చాలా రద్దీగా (బిజీగా) ఉంటుంది. ప్రత్యామ్నాయాలు గోదావరి ఎక్స్‌ప్రెస్ మరియు కోణార్క్ ఎక్స్‌ప్రెస్ (విశాఖపట్నం వద్ద ఆగుతుంది. కానీ సాధారణంగా కోణార్క్ యొక్క సాధారణ మార్గాన్ని అనుసరిస్తుంది ఇది ముంబై నుండి భువనేశ్వర్ వరకు దీని ప్రయాణం ఉంది) ఉన్నాయి. సికింద్రాబాద్ - విశాఖపట్నం దురంతో ఎక్స్‌ప్రెస్ మారుగా విశాఖపట్నం - సికింద్రాబాద్ గరీబ్ రథ్ ఎక్స్‌ప్రెస్ వంటిది ఒక ఎంపిక కూడా ఉంది. దురంతో వేగంగా ఉంది కానీ పూర్తి వసతి లేదు; గరీబ్ రథ్ నిదానంగా ఉంటుంది కానీ పూర్తి వసతి ఉంది.
కౌజు పిట్ట
కౌజు పిట్టనే తెలుగులో కముజు పిట్ట, కవుజు పిట్ట, కంజు పిట్ట, కౌంజు పిట్ట, తిత్తిరి పిట్ట, అడవి పూరేడు పిట్ట, అడవి పూరి పిట్ట, పరిఘ పక్షి అని అంటారు జపనీస్ క్వైల్[Japanese quail] అని ఆంగ్లంలో పిలుస్తారు. సంస్కృత భాషలో దీనిని అనూపము, కంజు, కపింజలము, కముజు, కలానునాది, కై (జు) (దు), జాంగలము అంటారు. ఈ పక్షి 12వ శతాబ్దం నుంచి మానవ జాతి చరిత్రలో ప్రత్యేక ముద్రలు వేసిన సంఘటనలు లిఖింపబడివున్నాయి. ఇది శాస్త్రీయ పరిశోధనలకోసం ప్రత్యేకంగా వినియోగిస్తున్నారు. ఆహారపరిశ్రమలో కూడా దీనిపాత్ర ప్రత్యేకమైనది. ప్రస్తుతం ఈ కౌజు జాతుల్లో కొన్ని ప్రముఖంగా కనిపిస్తున్నాయి. అవి ఇంగ్లీష్ వైట్, బంగారు శ్రేణి, అరుణశ్రేణి, ఇటాలియన్, మంచూరియన్, టిబెటన్, రొసెట్టారకం, స్కార్ర లెట్, రౌక్స్ డౌల్యూట్ మరియు బంగారు టక్స్ డో ముఖ్యమైనవి.
మాంసాహారం కొరకు మానవులు జంతువులను, పక్షులను పెంచడము అనాదిగా వస్తున్నది. కాని పక్షుల విషయంలో అనాదిగా వున్నది కోళ్ళను పెంచడము. కోళ్ళలో బ్రాయిలర్ కోళ్ళు, గ్రుడ్లు పెట్టే కోళ్ళు, గినీ కోళ్ళు, సీటీ కోళ్ళు, ఈము పక్షులు, కౌజు పిట్టల పెంపకం. వీటిలో కౌజు పిట్టల పెంపకం నవీనమైనది. బ్రతికి ఉన్న కౌజు పిట్టలో 70 – 73 శాతం బరువు, కౌజు పిట్ట మాంసం కలిగి ఉంటుంది. సాధారణంగా, 140 గ్రాముల బరువు ఉన్న కౌజు పిట్ట నుండి 100 గ్రాముల కౌజు పిట్ట మాంసం వస్తుంది
తెలుగులో పక్షులను వర్ణించే ప్రత్యేక శాస్త్రం ఏదీ లేదు కానీ సంస్కృతభాషలో శ్యేనశాస్త్ర మనే దానిలో అనేక రకాలైన పక్షుల వర్ణన ఉంది.
రవ్వా శ్రీహరి గారు 2006 లో ప్రచురించిన సంస్కృతన్యాయదీపికలో కపింజలన్యాయం అనే దానికి అర్ధ వివరణ ఇలా ఇచ్చారు. 'కపింజలానాలభేత' (కౌజుపిట్టలను ఆలంభనము చేయవలెను- వాజసనేయసంహిత) అనే చోట ఎన్ని కపింజలాలను ఆలంభనం చేయాలి అని సందేహం కలిగితే ఇన్ని అని సంఖ్యానియమం చెప్పనందువల్ల బహువచన ప్రయోగంచే ముందు మూడు సంఖ్య స్ఫురించి మూడు కపింజలాలను అని అర్థనిర్ణయం చేసినట్లు.
ఏడు వారాల వయసులో, కౌజు పిట్టలు గుడ్లు పెట్టడం మొదలు పెడతాయి. 8వ వారం వయసులోనే 50 శాతం గుడ్లు ఉత్పత్తి చేసే స్ధితికి చేరుకుంటాయి. శ్రేష్టమైన గుడ్ల ఉత్పత్తి కోసం, 8 – 10 వారాల వయసు గల మగ కౌజు పిట్టలు, ఆడ కౌజు పిట్టలతో పాటు పెంచబడాలి. మగ, ఆడ కౌజు పిట్టల నిష్పత్తి 1 : 5 కౌజు పిట్టలతో గుడ్లు పొదగ బడే సమయం 18 రోజులు 500 ఆడ కౌజు పిట్టలతో, మనం వారానికి 1500 కౌజు పిట్టల పిల్లలను ఉత్పత్తి చేయవచ్చు.
వన్య పక్షులు దాచిపెట్టడానికి సులువుగా వీలయ్యే రంగుల్లో గుడ్లను పెడతాయి.అదే పద్ధతిలో జపనీస్‌ క్వైల్స్‌ (కౌజు పిట్టలు) కూడా ఇలా తమ ఆవాసావరణానికి అనుగుణమైన రంగుల్లో గుడ్లను పెడతాయి. కౌజు పిట్ట గుడ్లు చాలా చిన్న పరిమాణంలో వుంటాయి. కానీ కోళ్ళతో పోల్చుకుంటే చాలా ఎక్కువ సంఖ్యలో సంవత్సరానికి 300 లకు పైగా గుడ్లను పెడతాయి.కౌజుపిట్టలను వివిధ ఆహార పదార్ధాలలో వాడుతుంటారు, వాటిలో
ముంబై - ఇండోర్ దురంతో ఎక్స్‌ప్రెస్
ముంబై - ఇండోర్ దురంతో సూపర్‌ఫాస్ట్ ఎక్స్‌ప్రెస్ భారతీయ రైల్వేలుకు చెందిన ముంబయి సెంట్రల్ (బి.సి.టి) నుంచి ఇండోర్ (ఐ.ఎన్.డి.బి.) వరకు ప్రయాణించే ఒక సూపర్‌ఫాస్ట్ ఎక్స్‌ప్రెస్ రైలు. ఇది 12227/12228 నంబర్లతో ప్రస్తుతం ఈ రైలు కార్యకలాపాలు సాగుతున్నాయి.
కారుతో సహా మొత్తం 14 బోగీలు ఉంటాయి. భారతీయ రైల్వే సంస్థ ప్రయాణీకుల అవసరాలను, రద్దీ ఆధారంగా అదనంగా బోగీలు చేర్చడం, ఉన్నవాటిని తొలగించడం చేయవచ్చు.
ముంబయి-ఇండోర్ మార్గంలో నడిచే రైళ్లలో అతి వేగంగా నడిచే రైలు ఇండోర్ దురంతో ఎక్స్‌ప్రెస్. 12227 నెంబరుతో నడిచే దురంతో ఎక్స్‌ప్రెస్ గంటకు 65.88 కిలోమీటర్ల సగటు వేగంతో నడుస్తూ 829 కిలో మీటర్ల ప్రయాణాన్ని12 గంటల 35 నిమిషాల్లో పూర్తి చేస్తుంది. అదేవిధంగా 12228 నెంబరు గల దురంతో ఎక్స్‌ప్రెస్ గంటకు 65.66 కిలో మీటర్ల సగటు వేగంతో 829 కిలోమీటర్ల ప్రయాణాన్ని 12 గంటల 40 నిమిషాల్లో పూర్తి చేస్తుంది. 12961/62 నెంబర్లతో ముంబయి మరియు ఇండోర్ మధ్య నడిచే అవంతి ఎక్స్‌ప్రెస్‌ను కూడా ఇండోర్ దురంతో ఎక్స్‌ప్రెస్‌కు జతపరుస్తారు.
ఇండోర్ దురంతో ఎక్స్‌ప్రెస్ తన ఆరంభ పరుగును జనవరి 28, 2011 లో మొదలు పెట్టింది. అప్పటి నుంచి ఇప్పటి వరకు వారానికి రెండు రోజులు నిరంతరాయంగా తన సేవలనందిస్తోంది. ఎల్.హెచ్.బి. రేక్ లను ఊపయోగిస్తూ పూర్తి స్థాయి ఎ.సి. రైలుగా ఇది గుర్తింపు పొందింది.
రేక్ షేరింగ్ షెడ్యూలు ఈ క్రింది విధంగా ఉంది.
ముంబయి సెంట్రల్ & వడోదర జంక్షన్ల మధ్య ఈ రైలును.. రెండు భాగాలు గల చక్రాలతో డబ్ల్యుసిఎం 2/2పి లోకోస్ ఇంజిన్ లాక్కేళ్లుతుంది. ఆ తర్వాత వడోదర ఆధారంగా డబ్ల్యుఎపి 4 లోకోమోటివ్ ఇంజిన్ ఈ రైలును రత్లాం జంక్షన్ దాకా తీసుకెళుతుంది. దీనికి కొనసాగింపుగా రత్లామ్ ఆధారంగా డబ్ల్యుడిఎం 2 లేదా డబ్ల్యుడిఎం 3ఎ ఇంజన్ చివరి గమ్యస్థానం వరకు తీసుకెళ్తుంది.
ఇండోర్ –ఉజ్జైన్ సెక్టార్ లో పశ్చిమ రైల్వే సంస్థ రైల్వే లైన్ విద్యుదీకరణలో భాగంగా ఫిబ్రవరి 5, 2012 నుంచి డి.సి. విద్యుత్ ను ఎసీకి మార్చడం పూర్తి చేసింది.దీంతో ఇది వడోదర ఆధారంగా డబ్ల్యుఎపి 4ఈ లేదా డబ్ల్యుఎపి 5 ఇంజిన్ తో నిరంతరాయంగా ముంబయి సెంట్ర ల్ నుంచి ఇండోర్ వరకు నడుస్తోంది.సాంకేతిక అవసరాల కోసం ఆగు స్థలాలు: వడోదర జంక్షన్, రత్లాం జంక్షన్, ఉజ్జయినీ జంక్షన్
మలబార్ ఎక్స్‌ప్రెస్
'మలబార్ ఎక్స్‌ప్రెస్' (మలయాళం: മലബാര് എക്സ്പ്രസ്സ്), భారతదేశంలో మంగళూరు సెంట్రల్ నుండి తిరువనంతపురం సెంట్రల్ వరకు నడిచే ఒక రైలు సేవ. భారతదేశం యొక్క నైరుతి తీర ప్రాంతం యొక్క మలబార్ తీరం పేరు ఈ రైలుకు పెట్టారు. ఇది ఉత్తర కేరళలో మలబార్ ప్రాంతం నుండి దక్షిణాన వరకు కలుపుతుంది కనుక రైలుకు మలబార్ ఎక్స్‌ప్రెస్ పేరును సూచించినట్లుగా తెలుస్తుంది. మంగళూరు, తిరువంతపురం సెంట్రల్ మధ్య రైలు దీర్ఘకాలం నడిచిన సమయం ఒకటి ఉంది.
ఈ రైలు తన భోగీ (రేక్‌) లతో పాటుగా ఇతర రైలు బండ్ల అయిన 16603/04 → మావెలి ఎక్స్‌ప్రెస్, 12601/02 → మంగళూరు సెంట్రల్ - చెన్నై సెంట్రల్ సూపర్‌ఫాస్ట్ మెయిల్ మరియు 22637/38 → వెస్ట్ కోస్ట్ సూపర్ ఫాస్ట్ ఎక్స్‌ప్రెస్ యొక్క భోగీ (రేక్) ^లను కూడా పంచుకుంటుంది. త్రివేండ్రం నుండి షోరనూర్ వరకు రైలు యొక్క లింక్ ఇంజను డబ్ల్యుఎపి -4 ఈరోడ్ దగ్గర ఉంది మరియు షోరనూర్ నుండి మంగళూరుకు జిఒసి/ ఈడి అనే -4డి ఇంజను ద్వారా రైలు ప్రయాణిస్తుంది.
కేరళలో అత్యంత ప్రాచుర్యం పొందిన రైళ్లు జాబితా యందు మలబార్ ఎక్స్‌ప్రెస్ కూడా ఒకటి.
రైలు ప్రారంభంలో మద్రాసు మరియు మంగళూరు మధ్య ప్రవేశపెట్టి అమలు పరిచారు. ఆ సమయంలో రైలు పేరు మద్రాస్ - మంగళూరు మలబార్ ఎక్స్‌ప్రెస్ పేరుతో ఉంది. 1963 సం.లో ఈ రైలు మార్గం కొచ్చిన్ హార్బర్ టెర్మినస్ వరకు విస్తరించారు. తరువాత మళ్ళీ ఈ రైలు మార్గం తిరువంతపురం సెంట్రల్ వరకు విస్తరించబడింది..
ఈ రైలు మంగళూరు సెంట్రల్ మరియు తిరువంతపురం సెంట్రల్ మధ్య నడుస్తుంది. రైలు సంఖ్య: 16629 → 18:30 గంటల వద్ద త్రివేండ్రం నుండి మొదలవుతుంది మరియు 10:10 గంటలకు తదుపరి రోజు మంగళూరుకు చేరుకుంటుంది. తిరుగు ప్రయాణంలో రైలు: 16630 → 18:15 గంటల వద్ద మంగళూరు వద్ద బయలు దేరి మరియు 09:10 గంటలకు తదుపరి రోజు త్రివేండ్రానికి చేరుకుంటుంది.
ఇది 23 కోచ్‌లు (13 → స్లీపర్ క్లాస్, 4 → 3-టైర్ ఎసి (బిఈ 1 జోడింపు తర్వాత), 1 → 2-టైర్ ఎసి, 4 → రెండవ తరగతి, మరియు 1 → బ్రేక్ వ్యాన్-కమ్-రెండవ సిట్టర్) కలిగి ఉంది.
ఈ రైలుకు మొత్తం 52 విరామాలు ఉన్నాయి.
పల్లవ లిపి
"పల్లవ లిపి", దక్షిణభారతదేశాన్ని పల్లవులు ఏలినకాలం, అంటే క్రీ.శ 6 వ శతాబ్దంలో అభివృద్ధి అయి, వాడబడిన లిపి.
ఆగ్నేయ ఆసియాకి చెందిన జావా, కావి, మూన్, బర్మా, ఖ్మేర్, తాయ్ తాం, థాయ్ లావో, మరియు కొత్త తాయి లీ మొదలగు లిపులు ప్రత్యక్షంగానో, పరోక్షంగానో, పల్లవ లిపి నుండే ఉద్భవించాయి.
ప్రతీ హల్లులోనూ, 'అ'కారం అంతర్లీనంగా ధ్వనిస్తుంది. రెండు హల్లుల మధ్యలో ఏ అచ్చులేకుండా పలుకవలసినపుడు, రెండవ హల్లు 'వత్తు'గా మారి, మొదటి అక్షరం క్రింద వ్రాయబడుతుంది.
ఇసా టౌన్
ఇసా టౌన్ (, "మదీనత్ ఇసా") బహ్రయిన్ దేశంలోని ఉత్తరమధ్య ప్రాంతంలో నెలకొని ఉన్న ఒక మధ్యతరహా పట్టణం.
"ఇసా" అనే పేరు బహ్రయిన్ ను క్రీ.శ.1961-1999ల మధ్య పాలించిన ఇసా బిన్ సల్మాన్ అల్ ఖలీఫా నుండి స్వీకరించబడింది.
ఇసా టౌన్ సంప్రదాయమైన మార్కెట్‌ప్లేస్‌కు ప్రసిద్ధి.బహ్రయిన్ లోని ఎక్కువ ప్రైవేటు పాఠశాలలు ఇక్కడే నెలకొని ఉన్నాయి. ఇండియన్ స్కూల్, న్యూ ఇండియన్ స్కూల్, పాకిస్తాన్ ఉర్దూ స్కూల్, నసీమ్‌ ఇంటర్నేషనల్ స్కూల్, సేక్రెడ్ హార్ట్ స్కూల్, సెయింట్ క్రిస్టఫర్స్ స్కూల్ మొదలైనవి ఈ పట్టణంలో ఉన్నాయి. యునివర్సిటీ ఆఫ్ బెహ్రయిన్ యొక్క క్యాంపస్ కూడా ఇక్కడ ఉంది. నేషనల్ డ్రైవింగ్ స్కూల్, డైరెక్టరేట్ ఆఫ్ రోడ్ ట్రాఫిక్ ముఖ్య కార్యాలయాలు ఇక్కడే ఉన్నాయి. విద్యామంత్రిత్వశాఖ, సమాచార మంత్రిత్వశాఖల కార్యాలయాలు, బహ్రయిన్ రేడియో & టి.వి.బ్రాడ్‌కాస్టింగ్ స్టేషన్లు, బెహ్రయిన్ జాతీయ స్టేడియం, బహ్రయిన్ పాలిటెక్నిక్ మొదలైనవి కూడా ఇసా టౌన్ స్థావరంగా కలిగి ఉన్నాయి.
ఇసా టౌన్‌కు సరిహద్దులుగా కవారా, జుర్దాబ్, సనద్, రిఫ్ఫా, జయీద్ టౌన్ పట్టణాలు ఉన్నాయి. ఈ పట్టణం 12.43 చ.కి.మీ (4.8 చదరపు మైళ్లు) విస్తీర్ణాన్ని కలిగి ఉంది. ఇది బహ్రయిన్ దేశ విస్తీర్ణంలో 1.62 శాతం మాత్రమే. ఇక్కడి వాతావరణం ఎక్కువ వేడిగా ఉంటుంది. వేసవిలో 66° నుండి83°ల ఫారిన్ హీట్ ఉంటుంది.
2001 గణాంకాల ప్రకారం ఇసా టౌన్‌ 36,833 మంది జనాభాను కలిగి ఉంది. ఇది బహ్రయిన్ దేశజనాభాలో 5.66 శాతం. వీరిలో 50.03 శాతం పురుషులు కాగా 49.97 శాతం స్త్రీలు ఉన్నారు. ఈ జనాభాలో 15818 మంది పురుషులు, 15643 మంది స్త్రీలు బహ్రయిన్ దేశస్థులు కాగా 2763 మంది పురుషులు, 2609 మంది స్త్రీలు విదేశాలనుండి వలస వచ్చినవారు. బహ్రయిన్ దేశస్థులు, ఇతరదేశాల నుండి వచ్చి స్థిరపడిన వారి నిష్పత్తి 100:17 గా ఉంది. జనసాంద్రత చదరపు మైలుకు 7674 మంది ఉన్నారు.
బహ్రయిన్ లోని 12 మునిసిపాలిటీలలో ఇసా టౌన్ ఒకటి. 1988లో దీనిని మునిసిపాలిటీగా మార్చారు. ఇది సెంట్రల్ గవర్నరేట్‌లో భాగంగా ఉంది. అద్నాన్ అల్ మల్కీ ఈ ప్రాంతానికి పార్లమెంటు సభ్యుడిగా ఎన్నికయ్యాడు.
ఇసా టౌన్ విల్లాలకు ప్రసిద్ధి చెందింది. ఇది బహ్రయిన్ లోని పురాతన మోడల్ పట్టణం. పార్కులు, విశాలమైన రోడ్లు, హెల్త్ సెంటర్లు, విద్యుత్తు, నీరు, పారిశుద్ధ వనరులను కలిగి ఉంది. ఈ పట్టణపు మౌలిక సదుపాయాలను మెఱుగు పరచడానికి బహ్రయిన్ మునిసిపాలిటీ వ్యవహారాలు మరియు అర్బన్ ప్లానింగ్ మంత్రిత్వశాఖ కొత్త ప్రాజెక్టులను చేపట్టింది. 
బహ్రయిన్ తెలుగు కళాసమితి ఇసా టౌన్‌లోని ఇండియన్ స్కూల్‌లో 2012లో మధురం పేరుతో మ్యూజికల్ నైట్‌ను, 2014లో వేడుక పేరుతో స్టార్ నైట్ కార్యక్రమాన్ని ఏర్పాటు చేసింది. వీటిలో మధుప్రియ, హేమచంద్ర, శ్రావణ భార్గవి, గోరటి వెంకన్న, పూనం బాజ్వ మొదలైన కళాకారులు పాల్గొన్నారు.
పసునూరి దయాకర్
పసునూరి దయాకర్ తెలంగాణ రాష్ట్ర సమితి పార్టీకి చెందిన రాజకీయనాయకుడు. 2015 వరంగల్ లో ఉప ఎన్నికలలో విజయం సాధించిన లోక్‌సభ సభ్యుడు. వరంగల్లు (ఎస్.సి) వరంగల్ నుండి ప్రస్తుత 16వ లోక్ సభకు తెలంగాణ రాష్ట్ర సమితి పార్టీ తరుపున ప్రాతినిధ్యం వహిస్తున్నారు.
ఆయన వరంగల్ జిల్లా సంగెం మండలం లోని బొల్లికుంట గ్రామంలో పసునూరి కమలమ్మ మరియు ప్రకాశం దంపతులకు 1967 ఆగస్టు 2 న జన్మించారు. దయాకర్‌కు భార్య, ఇద్దరు కుమారులున్నారు. ఆయన హైదరాబాద్ జేఎన్టీయూలో బీఏ ఫైన్‌ ఆర్ట్స్‌ చదివారు. ఆయన వృత్తి రీత్యా చిత్రకారుడు, తెలంగాణ తల్లి విగ్రహ సృష్టికర్త.
గ్యాస్ ఏజెన్సి ముందు వృత్తి, తెలంగాణ తల్లి విగ్రహాన్ని రూపొందించారు. తెలంగాణా ఉద్యమంలో తొలి నుంచి సేవలందిస్తున్నారు..
టీఆర్ఎస్ ఆవిర్భావం 2001 నుంచి క్రియాశీలకంగా పార్టీలోనూ, రాఫ్ల ఏర్పాటుకు ఉద్యమంలో ఆయన పాల్గొన్నారు. 2001 నుంచి 2009 వరకు వరంగల్ జిల్లా ప్రధాన కార్యదర్శిగా పనిచేశారు. 2009 నుంచి 2011 వరకు జిల్లా టీఆర్ఎస్ యువజన విభాగం అధ్యక్షుడిగా కొనసాగారు. వర్ధన్నపేట నియోజకవర్గ ఇంచార్టీగా బాధ్యతలు నిర్వర్తించారు. అరూరి రమేశ్ టీఆరెస్ లోకి వచ్చిన తర్వాత పార్టీ అధిష్టానం దయూకర్ ను నియోజకవర్గ బాధ్యతల నుంచి తప్పించింది. ఆ తర్వాత ఆయన పెద్దగా బయటికి రానప్పటికీ పార్టీ పట్ల పట్టుసడలని విధేయతతో ఉంటున్నారు. తెలంగాణ తల్లి విగ్రహాన్ని మొదట తయారు చేయించిన నేతగా పసునూరి దయాకర్ కు టీఆర్ఎస్ అధిష్టానం వద్ద గుర్తింపు ఉంది. 
పసునూటి దయాకర్ 2015 వరంగల్ ఉపఎన్నిక పోరు ఓ రికార్డు. రాష్ట్ర చరిత్రలో భారీ మేజారిటీ నమోదు అయ్యింది. పసునూటికి 6,15, 403 ఓట్లూ రాగ. కాంగ్రేస్కు సర్వే సత్యనారాయణకు 1, 56, 315 ఓట్లూ వచ్చినవి . భారతీయ జనతా పార్టీ డా|| పగిడిపాటి దేవయ్యకు 1,30, 178 ఓట్లూ వచ్చినవి, కాగా పసునూటి ఓట్లూ 4,59,092 భారీ మేజారిటీ నమోదు అయ్యింది.
విశాఖపట్నం - లోకమాన్య తిలక్ టెర్మినస్ ఎక్స్‌ప్రెస్
విశాఖపట్నం - లోకమాన్య తిలక్ టెర్మినస్ ఎక్స్‌ప్రెస్ భారతీయ రైల్వేలు యొక్క రోజువారీ సూపర్‌ఫాస్ట్ మెయిల్ / ఎక్స్‌ప్రెస్ రైలు సేవ.
ఈ రైలు 24 మార్చి, 2010 న ప్రారంభించబడింది. పురందరేశ్వరి. డి, మానవ వనరుల కోసం రాష్ట్రం యొక్క కేంద్ర మంత్రిణి, స్థానిక ఎమ్మెల్యేలు, వైజాగ్ జిల్లా ఎంపీలు, ఈస్ట్ కోస్ట్ రైల్వే అధికారుల సమక్షంలో విశాఖపట్నం రైల్వే స్టేషను వద్ద రైలు నకు జెండా ఊపి ప్రారంభించడం జరిగింది. ఈ రైలును భారతదేశం యొక్క ఈస్ట్ కోస్ట్ రైల్వే నడుపుతోంది. విశాఖపట్నం జంక్షన్ రైల్వే స్టేషను మరియు లోకమాన్య తిలక్ టెర్మినస్ రైల్వే స్టేషను మధ్య రైలు ప్రయాణిస్తుంది. ఇది 1,502 కి.మీ. (933 మైళ్ళుi) విస్తీర్ణం దూరాన్ని, దాదాపు 26 గంటల మరియు 5 నిమిషాల్లో పూర్తిచేస్తుంది.
రైలు ప్రస్తుతం నంబరు. 22819/22820 సంఖ్యలుగా ఉంది. రైల్వే బడ్జెట్ 2013-14 అందజేసే సమయములో, రైలు యొక్క తరచుదనం (ఫ్రీక్వెన్సీ) వారానికి (బై వీక్లీ) రెండు రోజులు నుండి వారానికి ప్రతిరోజు (డైలీ) కు మార్చారు. కానీ ఆ తర్వాత సెప్టెంబర్ 2013, 10 నుండి 22819/20 → విశాఖపట్నం - లోకమాన్య తిలక్ టెర్మినస్ సూపర్‌ఫాస్ట్ ఎక్స్‌ప్రెస్ స్థితిని తగ్గించడం జరిగింది. ఈ రైలును సూపర్‌ఫాస్ట్ ఎక్స్‌ప్రెస్ నుండి 'సాధారణ ఎక్స్‌ప్రెస్ ' కు తిరిగి సంఖ్యాక్రమాన్ని మార్చి రైలుకు వేరే నంబర్లు 18519/18520 వంటివి కేటాయించడం జరిగింది.
రైలు నెంబరు 22819 తన ప్రయాణ మార్గము మధ్య దారిలో రాజమండ్రి, తణుకు, భీమవరం, ఆకివీడు, కైకలూరు, గుడివాడ, విజయవాడ జంక్షన్, కాజీపేట, సికింద్రాబాద్ జంక్షన్, వికారాబాద్, వాడి, గుల్బర్గా, షోలాపూర్, పూణే స్టేషన్లు వద్ద ఆగుతో లోకమాన్య తిలక్ టెర్మినస్ స్టేషనుకు చేరుకుంటుంది. రైలు నెంబరు 22820, అదే స్టేషన్లలో ఆగుతుంది కానీ ఇతర రైలు మార్గం ద్వారా చేరుకుంటుంది.
రైలుకు ఒక ఫస్ట్ క్లాస్ ఎస్ + రెండు టైర్ ఎసి కాంబో కోచ్‌లు, ఒక టూ టైర్ ఎసి కోచ్, ఒక మూడు టైర్ ఎసి కోచ్, ఎనిమిది స్లీపర్ క్లాస్ కోచ్‌లు, ఆరు రిజర్వేషను లేని జనరల్ బోగీలు, రెండు రిజర్వేషను లేని లగేజ్ కమ్ స్లీపర్ కోచ్‌లు ఉంటాయి.
రైలు క్రమం తప్పకుండా ఒక కళ్యాణ్ డిపోకు చెందిన డబ్ల్యుడిఎం.3ఎ/ డబ్ల్యుడిఎం.3డి ఇంజను (లోకోమోటివ్) ద్వారా లోకమాన్య తిలక్ టెర్మినస్ నుండి సికింద్రాబాద్ వరకు నెట్టబడుతూ ఉంటుంది. అదేవిధముగా సికింద్రాబాద్ నుంచి విశాఖపట్నం ప్రయాణము మార్గము కొరకు లాలాగూడా డిపోకు చెందిన డబ్ల్యుఎపి-4 ఇంజను (లోకోమోటివ్) ద్వారా మరియు విజయవాడ రైల్వే స్టేషను వద్ద ఒక లోకో దిశ ప్రతికూలంగా రైలు నెట్టబడుతూ ఉంటుంది.
శబరి ఎక్స్‌ప్రెస్
'శబరి ఎక్స్‌ప్రెస్', భారతీయ రైల్వేలు లోని దక్షిణ మధ్య రైల్వే జోన్ ద్వారా నిర్వహించబడుతున్న రోజువారీ (డైలీ) ఎక్స్‌ప్రెస్ రైలు. ఈ రైలు, తెలంగాణ రాష్ట్ర రాజధాని నగరం హైదరాబాద్ మరియు కేరళ రాష్ట్ర రాజధాని నగరం తిరువంతపురం సెంట్రల్ నగరాలను కలుపుతుంది. రైలు 30 గంటల, 25 నిమిషాల్లో 1568 కిలోమీటర్ల దూరం ప్రయాణాన్ని పూర్తి చేస్తుంది. గతంలో రైలు సంఖ్యలు 7230/7229 తో హైదరాబాద్ మరియు ఎర్నాకుళం (కొచ్చిన్ హార్బర్ టెర్మినస్ కోడ్: CHTS) మధ్య ప్రయాణించడానికి రైలును ఉపయోగించారు. రైలును 2005 మార్చి 27 నుండి త్రివేండ్రం సెంట్రల్ వరకు పొడిగించారు.
రైలుకు ప్రసిద్ధ హిందూ మత పుణ్యక్షేత్రం శబరిమల పేరు పెట్టారు.
ఇది కృష్ణరాజపురం డిపోనకు చెందిన కెజీం డబ్ల్యుడిపి4/4బి ద్వారా హైదరాబాద్ నుండి గుంటూరు జంక్షన్ వరకు లాగబడుచూ ఉంది. అలాగే గుంటూరు జంక్షన్ నుండి షోరనూర్ జంక్షన్ వరకు ఈరోడ్/రోయపురం డిపోనకు చెందిన ఈడి/ఆర్‌పిఎం డబ్ల్యుడఎపి4 ద్వారా లాగబడుచూ ఉంది. అదేవిధంగా, ఈరోడ్/రోయపురం డిపోనకు చెందిన ఈడి/ఆర్‌పిఎం డబ్ల్యుడఎపి4 ద్వారా షోరనూర్ జంక్షన్ నుండి త్రివేండ్రం సెంట్రల్ వరకు లాగబడుచూ ఉంది.
రైలు నంబరు: 17229 → 07:15 గంటల వద్ద త్రివేండ్రం సెంట్రల్ నుండి మొదలవుతుంది మరియు 13:40 గంటలకు తదుపరి రోజు హైదరాబాద్ చేరుకుంటుంది. తిరుగు ప్రయాణంలో రైలు నంబరు: 17230 → 11:25 గంటలకు హైదరాబాద్ నుండి బయలుదేరి 18:20 గంటలకు తదుపరి రోజు త్రివేండ్రం చేరుకుంటుంది.
తాత్కాలికంగా ఒక స్లీపర్ క్లాస్ కోచ్ 3 వ డిసెంబరు, 2015 నుండి 2 వ జనవరి, 2016 వరకు కూడా అదనంగా ఉంటుంది.
ఈ రైలుకు నంబరు: 17255/17256 నరసాపురం - హైదరాబాద్ ఎక్స్‌ప్రెస్ బండితో రేక్ షేరింగ్ ఉంది.
17230 శబరి ఎక్స్‌ప్రెస్ రైలులో బోగీల విభజన ఈ విధంగా ఉంటుంది:
ఈ రైలు మొత్తం 39 రైల్వే స్టేషన్లు చోట్ల ఆగుతుంది.
అనంతపురం జిల్లా అవధానులు
అనంతపురం జిల్లా అక్షరక్రమంలోనే కాక అవధాన వికాసంలో కూడా ప్రథమస్థానంలో ఉంది. 20వ శతాబ్దంలో ఈ జిల్లాలో ప్రవర్థమానులైన అవధానుల సంఖ్య ఇతర జిల్లాలతో పోలిస్తే అధికమే. ఇక్కడే పుట్టి పెరిగినవారు, ఇక్కడ పుట్టి ఉద్యోగ వ్యాపారాల నిమిత్తం ఇతర ప్రాంతాలకు వెళ్లినవారు, ఇతర జిల్లాలలో పుట్టి ఉద్యోగం, వివాహం వంటి కారణాలతో ఇక్కడ స్థిరపడినవారు అందరినీ అనంతపురం జిల్లా వారిగా లెక్కిస్తే ఈ జిల్లాలో సుమారు 34గురు అవధానులు కనిపిస్తారు.
రాముడే రావణుడైతే
లక్ష్మీ ఫిలింస్ కంబైన్స్ పతాకంపై అక్కినేని నాగేశ్వరరావు, మురళీమోహన్, మోహన్ బాబు, జయచిత్ర, లత ముఖ్య తారాగణంలో దాసరి నారాయణరావు దర్శకత్వంలో ఎన్.ఆర్. అనురాధాదేవి నిర్మించిన చిత్రం రాముడే రావణుడైతే.
ఇందులో హీరో పాత్ర పేరు నాగులు. మొదట్లో మొరటుగా ఉండి రౌడి పనులు చేస్తుండేవాడు. అందుకు అంతా ఆయన్ని రౌడీనాగులు అని పిలుస్తుంటారు. అలా కొన్నిరోజుల తరువాత క్రమంగా మారి మంచివాడు అవువాడు.
జయా ఫిలింస్, శోభనాచల ఫిలింస్ పతాకాలపై తెలుగు చిత్ర పరిశ్రమ ప్రారంభదశలో చిత్రాలను మరియు శోభనాచల స్టూడియోను నిర్మించి నిర్మించిన 'మీర్జాపూర్ రాజు' రాజా వెంకట్రామ అప్పారావు బహద్దుర్ కుమార్తె నుంగునూరి రాజ్యలక్ష్మీ అనురాధాదేవి. ఈవిడ 1976లో చక్రధారి సినిమాతో నిర్మాతగా పరిశ్రమలోకి అడుగుపెట్టారు. అనురాధాదేవి అక్కినేనితో తీసిన రెండో చిత్రం, దాసరితో తీసిన మొదటి సినిమా 'రావణడే రాముడైతే'.
1977లో శోభన్ బాబు హీరోగా తీసిన నిండు మనిషి పరాజయం పొందడంతో చిన్న బడ్జెట్ లో ఒక మంచి సందేశాత్మక సినిమా తీయాలి అని అనురాధాదేవి అనుకున్నారు. దాంతో దాసరి గారిని సంప్రదించగా ఆయన ఈ సినిమా చేయడానికి అంగీకరించారు. అయితే చిన్న సినిమాగా వద్దు అక్కినేని గారితో ఒక డిఫరెంట్ గా చేద్దాం అని చెప్పారు.
అక్కినేని హీరో కాబట్టి ఇతర తారాగణం కోసం వెదకడం జరిగింది. హీరోయిన్ పాత్రకోసం నిండు మనిషి సినిమాలో చేసిన జయచిత్ర ను ఎంపికచేశారు. మరో హీరోయిన్ పాత్రకోసం లత అనే అమ్మాయిని ఎంపికచేశారు. తను తమిళంలో బిజీగా ఉన్నా కూడా దాసరికి తెలిసినవారు కావడంతో తన డేట్స్ అడ్జస్ట్ చేసుకుని ఈ సినిమా చేసింది. ఇతర పాత్రల్లో మురళీమోహన్, మోహన్ బాబు, ప్రభాకర్ రెడ్డి, మాడా, కె.వి. చలం చేశారు.
చిత్ర షూటింగ్ జూలై 31, 1978లో అన్నపూర్ణ స్టూడియోలో అప్పటి ఆంధ్రప్రదేశ్ ముఖ్యమంత్రి మర్రి చెన్నారెడ్డి చేతులమీదుగా ప్రారంభమైంది.
'రవివర్మకే అందని' అనే పాట చిత్రీకరణకు డ్రై ఐస్ కావాలసివచ్చింది. అది హైదరాబాద్ లో దొరక్కపోవడంతో బెంగళూర్ నుండి ఫ్లయిట్ లో తెప్పించేవారు. చిత్ర యూనిట్ మొత్తం అన్నపూర్ణ స్టూడియో ఫ్లోర్ బయట కుర్చీలపై కూర్చోనేవారు. ఆకాశంలో విమానాన్ని చూసి షూటింగ్ ప్రారంభించేవారు.
'ఉస్కో ఉస్కో పిల్లా... చూస్కో చూస్కో మళ్లా' అనే పాట చిత్రీకరణ సమయంలో పాటలోని పదాలను విన్న అక్కినేనిగారు "పిల్లని ఉస్కో ఉస్కో అని కుక్కపిల్లలా పిలవడం ఏమిటి నాన్సెన్స్. పాట మార్చండి" అని కోపంగా బయటికి వెళ్లిపోయారు. అప్పుడు దాసరి గారు తన వెళ్లి తన సమయస్ఫూర్తి, తెలివితేటలను ఉపయోగించి "అడవి రాముడు"లో రామారావుగారితో 'ఆరేసుకోబోయి పారేసుకున్నాను' పాట తీశారుకదా.. దానికి మనం ఈ పాటతో కౌంటర్ ఇస్తున్నాం' అని చెప్పి నాగేశ్వరరావు గారిని ఒప్పించారు.ఫిబ్రవరి 16, 1979 ఈ చిత్రం విడుదల అయింది.
నాగేశ్వరరావు గారి గెటప్ కి, పాటల్లో ఆయన వేసిన స్టెప్స్ కి మంచి స్పందన వచ్చింది.
ఈ చిత్ర షూటింగ్ ప్రారంబోత్సవానికి ముఖ్యతిథిగా విచ్చేసిన ముఖ్యమంత్రి మర్రి చెన్నారెడ్డి గారు మాట్లాడుతూ "తెలుగు సిని పరిశ్రమ హైదరాబాద్ కి రావాలి" అని అన్నారు. వెంటనే దాసరి గారు "మీరు స్థలం ఇస్తే అందరం వచ్చేస్తాం" అన్నారు. దానికి చెన్నారెడ్డి గారు "తప్పకుండా ఇస్తాను. మీరు అర్జీ పెట్టండి" అనడంతో దాసరిగారు 13 మంది సభ్యులతో ఒక కమిటీ ఏర్పాటుచేసి, తలో 200 రూపాయల చొప్పున డబ్బు చెల్లించి ప్రభుత్వానికి లెటర్ రాశారు. అలా ఆరోజు ఫిలింనగర్ నిర్మాణానికి శ్రీకారం చుట్టబడింది.